qundao/data-zh-poetry huggingface dataset:
菩薩蠻
作者：辛棄疾
朝代：宋

與君欲赴西樓約。西樓風急征衫薄。且莫上蘭舟。怕人青淚流。臨風橫玉管。聲散江天滿。一夜旅中愁。蛩吟不忍休。
菩薩蠻
作者：辛棄疾
朝代：宋

萬金不換囊中術。上醫元自能醫國。軟語到更闌。綈袍範叔寒。江頭楊柳路。馬踏春風去。快趁兩三杯。河豚欲上來。
菩薩蠻
作者：辛棄疾
朝代：宋

葛巾自向滄浪濯。朝來漉酒那堪著。高樹莫鳴蟬。晚涼秋水眠。竹床能幾尺。上有華胥國。山上咽飛泉。夢中琴斷絃。
菩薩蠻
作者：辛棄疾
朝代：宋

西風都是行人恨。馬頭漸喜歸期近。試上小紅樓。飛鴻字字愁。闌干閒倚處。一帶山無數。不似遠山橫。秋波相共明。
菩薩蠻
作者：辛棄疾
朝代：宋

送君直上金鑾殿。情知不久須相見。一日甚三秋。愁來不自由。九重天一笑。定是留中了。白髮少經過。此時愁奈何。
菩薩蠻
作者：辛棄疾
朝代：宋

遊人佔卻巖中屋。白雲只向簷頭宿。誰解探玲瓏。青山十里空。松篁通一徑。噤嘇山花冷。今古幾千年。西鄉小有天。
菩薩蠻
作者：辛棄疾
朝代：宋

錦書誰寄相思語。天邊數遍飛鴻數。一夜夢千回。梅花入夢來。漲痕紛樹發。霜落沙洲白。心事莫驚鷗。人間千萬愁。
菩薩蠻
作者：辛棄疾
朝代：宋

阮琴斜掛香羅綬。玉纖初試琵琶手。桐葉雨聲乾。真珠落玉盤。朱弦調未慣。笑倩春風伴。莫作別離聲。且聽雙鳳鳴。
菩薩蠻
作者：辛棄疾
朝代：宋

青山欲共高人語。聯翩萬馬來無數。煙雨卻低迴。望來終不來。人言頭上發。總向愁中白。拍手笑沙鷗。一身都是愁。
菩薩蠻
作者：辛棄疾
朝代：宋

香浮乳酪玻璃碗。年年醉裡嘗新慣。何物比春風。歌唇一點紅。江湖清夢斷。翠籠明光殿。萬顆寫輕勻。低頭愧野人。
菩薩蠻
作者：辛棄疾
朝代：宋

鬱孤臺下清江水。中間多少行人淚。西北是長安。可憐無數山。青山遮不住。畢竟江流去。江晚正愁予。山深聞鷓鴣。
蔞蒿宜作河豚羹
作者：辛棄疾
朝代：宋

河豚挾鴆毒，殺人一臠足。
蔞蒿或濟之，赤心置人腹。
方其在野中，衛青混奴僕。
及登君子堂，園綺成骨肉。
暴乾及爲脯，拳曲蝟毛縮。
寄君頻咀嚼，去翳如折屋。
蘭陵王
作者：辛棄疾
朝代：宋

一丘壑。老子風流佔卻。茅簷上、松月桂雲，脈脈石泉逗山腳。尋思前事錯。惱殺晨猿夜鶴。終須是、鄧禹輩人，錦繡麻霞坐黃閣。長歌自深酌。看天闊鳶飛，淵靜魚躍。西風黃菊薌噴薄。悵日暮雲合，佳人何處，紉蘭結佩帶杜若。入江海曾約。遇合。事難託。莫擊磬門前，荷蕢人過，仰天大笑冠簪落。待說與窮達，不須疑著。古來賢者，進亦樂，退亦樂。
虞美人
作者：辛棄疾
朝代：宋

一杯莫落吾人後。富貴功名壽。胸中書傳有餘香。看寫《蘭亭》小字、記流觴。問誰分我漁樵席。江海消閒日。看君天上拜恩濃。卻恐畫樓無處、著東風。
虞美人
作者：辛棄疾
朝代：宋

夜深困倚屏風後。試請毛延壽。寶釵小立白翻香。旋唱新詞猶誤、笑持觴。四更山月寒侵席。歌舞催時日。問他何處最情濃。卻道”小梅搖落、不禁風。“
虞美人
作者：辛棄疾
朝代：宋

當年得意如芳草。日日春風好。拔山力盡忽悲歌。飲罷虞兮從此、奈君何。人間不識精誠苦。貪看青青舞。驀然斂袂卻亭亭。怕是曲中猶帶、楚歌聲。
虞美人
作者：辛棄疾
朝代：宋

群花泣盡朝來露。爭奈春歸去。不知庭下有荼䕷。偷得十分春色、怕春知。淡中有味清中貴。飛絮殘英避。露華微滲玉肌香。恰似楊妃初試、出蘭湯。
虞美人
作者：辛棄疾
朝代：宋

翠屏羅幕遮前後。舞袖翻長壽。紫髯冠佩御爐香。看取明年歸奉、萬年觴。今宵池上蟠桃席。咫尺長安日。寶煙飛焰萬花濃。試看中間白鶴、駕仙風。
蝶戀花
作者：辛棄疾
朝代：宋

九畹芳菲蘭佩好。空谷無人，自怨蛾眉巧。寶瑟泠泠千古調。朱絲絃斷知音少。冉冉年華吾自老。水滿汀洲，何處尋芳草。喚起湘累歌未了。石龍舞罷松風曉。
蝶戀花
作者：辛棄疾
朝代：宋

何物能令公怒喜。山要人來，人要山無意。恰似哀箏弦下齒。千情萬意無時已。自要溪堂韓作記。今代機雲，好語花難比。老眼狂花空處起。銀鉤未見心先醉。
蝶戀花
作者：辛棄疾
朝代：宋

小小華年才月半。羅幕春風，幸自無人見。剛道羞郎低粉面。傍人瞥見回嬌盼。昨夜西池陪女伴。柳困花慵，見說歸來晚。勸客持觴渾未慣。未歌先覺花枝顫。
蝶戀花
作者：辛棄疾
朝代：宋

意態憨生元自好。學畫鴉兒，舊日偏他巧。蜂蝶不禁花引調。西園人去春風少。春已無情秋又老。誰管閒愁，千里青青草。今夜倩簪黃菊了。斷腸明月霜天曉。
蝶戀花
作者：辛棄疾
朝代：宋

洗盡機心隨法喜。看取尊前，秋思如春意。誰與先生寬發齒。醉時惟有歌而已。歲月何須溪上記。千古黃花，自有淵明比。高臥石龍呼不起。微風不動天如醉。
蝶戀花
作者：辛棄疾
朝代：宋

淚眼送君傾似雨。不折垂楊，只倩愁隨去。有底風光留不住。煙波萬頃春江櫓。老馬臨流痴不渡。應惜障泥，忘了尋春路。身在稼軒安穩處。書來不用多行數。
蝶戀花
作者：辛棄疾
朝代：宋

燕語鶯啼人乍遠。卻恨西園，依舊鶯和燕。笑語十分愁一半。翠圍特地春光暖。只道書來無過雁。不道柔腸，近日無腸斷。柄玉莫搖湘淚點。怕君喚作秋風扇。
蝶戀花
作者：辛棄疾
朝代：宋

老去怕尋年少伴。畫棟珠簾，風月無人管。公子看花朱碧亂。新詞攪斷香思怨。涼夜愁腸千百轉。一雁西風，錦字何時遣。畢竟啼烏才思短。喚回曉夢天涯遠。
蝶戀花
作者：辛棄疾
朝代：宋

莫向城頭聽漏點。說與行人，默默情千萬。總是離愁無近遠。人間兒女空恩怨。錦繡心胸冰雪面。舊日詩名，曾道空梁燕。傾蓋未償平日願。一杯早唱《陽關》勸。
蝶戀花
作者：辛棄疾
朝代：宋

衰草殘陽三萬頃。不算飄零，天外孤鴻影。幾許淒涼須痛飲。行人自向江頭醒。會少離多看兩鬢。萬縷千絲，何況新來病。不是離愁難整頓。被他引惹其他恨。
蝶戀花
作者：辛棄疾
朝代：宋

誰向椒盤簪綵勝。整整韶華，爭上春風鬢。往日不堪重記省。為花長把新春恨。春未來時先借問。晚恨開遲，早又飄零近。今歲花期訊息定。只愁風雨無憑準。
蝶戀花
作者：辛棄疾
朝代：宋

點檢笙歌多釀酒。蝴蝶西園，暖日明花柳。醉倒東風眠永晝。覺來小院重攜手。可惜春殘風雨又。收拾情懷，長把詩僝僽。楊柳見人離別後。腰肢近日和他瘦。
行香子
作者：辛棄疾
朝代：宋

好雨當春。要趁歸耕。況而今、已是清明。小窗坐地，側聽簷聲。恨夜來風，夜來月，夜來雲。花絮飄零。鶯燕丁寧。怕妨儂、湖上閒行。天心肯後，費甚心情。放霎時陰，霎時雨，霎時晴。
行香子
作者：辛棄疾
朝代：宋

少日嘗聞。富不如貧。貴不如、賤者長存。由來至樂，總屬閒人。且飲瓢泉，弄秋水，看停雲。歲晚情親。老語彌真。記前時、勸我殷勤。都休殢酒，也莫論文。把相牛經，種魚法，教兒孫。
行香子
作者：辛棄疾
朝代：宋

歸去來兮。行樂休遲。命由天、富貴何時。百年光景，七十者稀。奈一番愁，一番病，一番衰。名利賓士。寵辱驚疑。舊家時、都有些兒。而今老矣，識破關機。算不如閒，不如醉，不如痴。
行香子
作者：辛棄疾
朝代：宋

白露園蔬。碧水溪魚。笑先生、網釣還鋤。小窗高臥，風展殘書。看北移山，盤谷序，輞川圖。白飯青芻。赤腳長鬚。客來時、酒盡重沽。聽風聽雨，吾愛吾廬。笑本無心，剛自瘦，此君疏。
行香子
作者：辛棄疾
朝代：宋

雲岫如簪。野漲挼藍。向春闌、綠醒紅酣。青裙縞袂，兩兩三三。把麴生禪，玉版句，一時參。拄杖彎環。過眼嵌巖。岸輕烏、白髮鬖鬖。他年來種，萬桂千杉。聽小綿蠻，新格磔，舊呢喃。
西江月
作者：辛棄疾
朝代：宋

一柱中擎遠碧，兩峰旁依高寒。橫陳削就短長山。莫把一分增減。我望雲煙目斷，人言風景天慳。被公詩筆盡追還。更上層樓一覽。
西江月
作者：辛棄疾
朝代：宋

且對東君痛飲，莫教華髮空催。瓊瑰千字已盈懷。消得津頭一醉。休唱《陽關》別去，只今凰詔歸來。五雲兩兩望三臺。已覺精神聚會。
西江月
作者：辛棄疾
朝代：宋

人道偏宜歌舞，天教只入丹青。喧天畫鼓要他聽。把著花枝不應。何處嬌魂瘦影，向來軟語柔情。有時醉裡喚卿卿。卻被傍人笑問。
西江月
作者：辛棄疾
朝代：宋

八萬四千偈後，更誰妙語披襟。紉蘭結佩有同心。喚取詩翁來飲。鏤玉栽冰著句，高山流水知音。胸中不受一塵侵。卻怕靈均獨醒。
西江月
作者：辛棄疾
朝代：宋

剩欲讀書已懶，只因多病長閒。聽風聽雨小窗眠。過了春光太半。往事如尋去鳥，清愁難解連環。流鶯不肯入西園。喚起畫梁飛燕。
西江月
作者：辛棄疾
朝代：宋

千丈懸崖削翠，一川落日熔金。白鷗來往本無心。選甚風波一任。別浦魚肥堪膾，前村酒美重斟。千年往事已沈沈。閒管興亡則甚。
西江月
作者：辛棄疾
朝代：宋

堂上謀臣帷幄，邊頭猛將干戈。天時地利與人和。燕可伐與曰可。此日樓臺鼎鼐，他時劍履山河。都人齊和大風歌。管領群臣來賀。
西江月
作者：辛棄疾
朝代：宋

宮粉厭塗嬌額，濃妝要壓秋花。西真人醉憶仙家。飛珮丹霞羽化。十里芬芳未足，一亭風露先加。杏腮桃臉費鉛華。終慣秋蟾影下。
西江月
作者：辛棄疾
朝代：宋

明月別枝驚鵲，清風半夜鳴蟬。稻花香裡說豐年。聽取蛙聲一片。七八個星天外，兩三點雨山前。舊時茅店社林邊。路轉溪橋忽見。
西江月
作者：辛棄疾
朝代：宋

畫棟新垂簾幕，華燈未放笙歌。一杯瀲灩泛金波。先向太夫人賀。富貴吾應自有，功名不用渠多。只將綠鬢抵羲娥。金印須教斗大。
西江月
作者：辛棄疾
朝代：宋

秀骨青松不老，新詞玉佩相磨。靈槎準擬泛銀河。剩摘天星幾個。奠枕樓東風月，駐春亭上笙歌。留君一醉意如何。金印明年斗大。
西江月
作者：辛棄疾
朝代：宋

粉面都成醉夢，霜髯能幾春秋。來時誦我《伴牢愁》。一見尊前似舊。詩在陰何側畔，字居羅趙前頭。錦囊來往幾時休。已遣蛾眉等候。
西江月
作者：辛棄疾
朝代：宋

萬事雲煙忽過，一身蒲柳先衰。而今何事最相宜。宜醉宜遊宜睡。早趁催科了納，更量出入收支。乃翁依舊管些兒。管竹管山管水。
西江月
作者：辛棄疾
朝代：宋

貪數明朝重九。不知過了中秋。人生有得許多愁。惟有黃花如舊。永珍亭中殢酒。九江閣上扶頭。城鴉喚我醉歸休。細雨斜風時候。
西江月
作者：辛棄疾
朝代：宋

醉裡且貪歡笑，要愁那得工夫。近來始覺古人書。信著全無是處。昨夜松邊醉倒，問松我醉何如。只疑鬆動要來扶。以手推松曰去。
西江月
作者：辛棄疾
朝代：宋

金粟如來出世，蕊宮仙子乘風。清香一袖意無窮。洗盡塵緣千種。長為西風作主，更居明月光中。十分秋意與玲瓏。拼卻今宵無夢。
西江月
作者：辛棄疾
朝代：宋

風月亭危致爽，管絃聲脆休催。主人只是舊時懷。錦瑟旁邊須醉。玉殿何須儂去，沙堤只要公來。看看紅藥又翻階。趁取西湖春會。
西河
作者：辛棄疾
朝代：宋

西江水。道是西風人淚。無情卻解送行人，月明千里。從今日日倚高樓，傷心煙樹如薺。會君難，別君易。草草不如人意。十年著破繡衣茸，種成桃李。問君可是厭承明，東方鼓吹千騎。對梅花、更消一醉。有明年、調鼎風味。老病自憐憔悴。過吾廬、定有幽人相問，歲晚淵明歸來未。
詠雪
作者：辛棄疾
朝代：宋

書窗夜生白，城角曉增悲。
未奏蔡州捷，且歌梁苑詩。
餐氈懷雁使，無酒羨羔兒。
農事勤憂國，明年喜可知。
諸葛元亮見和復用韻答之
作者：辛棄疾
朝代：宋

大儒學禮小儒詩，聽取臚傳夜控頤。
事出肺肝人易見，道如飲食味難知。
此生能著幾緉屐，何處高懸一縷絲。
却笑空山頑老子，年來堪受八風吹。
讀圓覺經
作者：辛棄疾
朝代：宋

二十五輪清浄觀，上中下期春夏齋。
本來欲造空虛地，那得許多纏繞來。
讀書
作者：辛棄疾
朝代：宋

是非得失兩茫茫，閑把遺書細較量。
掩卷古人堪笑處，起來摩腹步長廊。
讀語孟二首·其一
作者：辛棄疾
朝代：宋

道言不死真成妄，佛語無生更轉誣。
要識死生真道理，須憑鄒魯聖人儒。
讀語孟二首·其二
作者：辛棄疾
朝代：宋

屏去佛經與道書，只將語孟味真腴。
出門俯仰見天地，日月光中行坦途。
讀邵堯夫詩
作者：辛棄疾
朝代：宋

飲酒已輸陶靖節，作詩猶愛邵堯夫。
若論老子胸中事，除却溪山一事無。
賀新郎
作者：辛棄疾
朝代：宋

下馬東山路。恍臨風、周情孔思，悠然千古。寂寞東家丘何在，縹緲危亭小魯。試重上、巖巖高處。更憶公歸西悲日，正濛濛、陌上多零雨。嗟費卻，幾章句。謝安雅志還成趣。記風流、中年懷抱，長攜歌舞。政爾良難君臣事，晚聽秦箏聲苦。快滿眼、松篁千畝。把似渠垂功名淚，算何如、且作溪山主。雙白鳥，又飛去。
賀新郎
作者：辛棄疾
朝代：宋

世路風波惡。喜清時、邊夫袖手，□將帷幄。正值春光二三月，兩兩燕穿簾幕。又怕個、江南花落。與客攜壺連夜飲，任蟾光、飛上闌干角。何時唱，從軍樂。歸歟已賦居巖壑。悟人世、正類春蠶，自相纏縛。眼畔昏鴉千萬點，□欠歸來野鶴。都不戀、黑頭黃閣。一詠一觴成底事，慶康寧、天賦何須藥。金盞大，為君酌。
賀新郎
作者：辛棄疾
朝代：宋

把酒長亭說。看淵明、風流酷似，臥龍諸葛。何處飛來林間鵲，蹙踏松梢微雪。要破帽、多添華髮。剩水殘山無態度，被疏梅、料理成風月。兩三雁，也蕭瑟。佳人重約還輕別。悵清江、天寒不渡，水深冰合。路斷車輪生四角，此地行人銷骨。問誰使、君來愁絕。鑄就而今相思錯，料當初、費盡人間鐵。長夜笛，莫吹裂。
賀新郎
作者：辛棄疾
朝代：宋

拄杖重來約。對東風、洞庭張樂，滿空簫勺。巨海拔犀頭角出，來向此山高閣。尚兩兩、三三前卻。老我傷懷登臨際，問何方、可以平哀樂。唯酒是，萬金藥。勸君且作橫空鶚。便休論、人間腥腐，紛紛烏攫。九萬里風斯在下，翻覆雲頭雨腳。更直上、崑崙濯發。好臥長虹陂十里，是誰言、聽取雙黃鶴。推翠影，浸雲壑。
賀新郎
作者：辛棄疾
朝代：宋

曾與東山約。為鯈魚、從容分得，清泉一勺。堪笑高人讀書處，多少松窗竹閣。甚長被、遊人佔卻。萬卷何言達時用，士方窮、早與人同樂。新種得，幾花葯。山頭怪石蹲秋鶚。俯人間、塵埃野馬，孤撐高攫。拄杖危亭扶未到，已覺雲生兩腳。更換卻、朝來毛髮。此地千年曾物化，莫呼猿、且自多招鶴。吾亦有，一丘壑。
賀新郎
作者：辛棄疾
朝代：宋

柳暗清波路。送春歸、猛風暴雨，一番新綠。千里瀟湘葡萄漲，人解扁舟欲去。又檣燕、留人相語。艇子飛來生塵步，唾花寒、唱我新番句。波似箭，催鳴櫓。黃陵祠下山無數。聽湘娥、泠泠曲罷，為誰情苦。行到東吳春已暮，正江闊、潮平穩渡。望金雀、觚稜翔舞。前度劉郎今重到，問玄都、千樹花存否。愁為倩，麼弦訴。
賀新郎
作者：辛棄疾
朝代：宋

濮上看垂釣。更風流、羊裘澤畔，精神孤矯。楚漢黃金公卿印，比著漁竿誰小。但過眼、才堪一笑。惠子焉知濠梁樂，望桐江、千丈高臺好。煙雨外，幾魚鳥。古來如許高人少。細平章、兩翁似與，巢由同調。已被堯知方洗耳，畢竟塵汙人了。要名字、人間如掃。我愛蜀莊沈冥者，解門前、不使徵書到。君為我，畫三老。
賀新郎
作者：辛棄疾
朝代：宋

瑞氣籠清曉。卷珠簾、次第笙歌，一時齊奏。無限神仙離蓬島。鳳駕鸞車初到。見擁個、仙娥窈窕。玉佩玎襠風縹緲。望嬌姿、一似垂楊嫋。天上有，世間少。劉郎正是當年少。更那堪、天教付與，最多才貌。玉樹瓊枝相映耀。誰與安排忒好。有多少、風流歡笑。直待來春成名了。馬如龍、綠綬欺芳草。同富貴，又偕老。
賀新郎
作者：辛棄疾
朝代：宋

甚矣吾衰矣。悵平生、交遊零落，只今餘幾。白髮空垂三千丈，一笑人間萬事。問何物、能令公喜。我見青山多嫵媚，料青山、見我應如是。情與貌，略相似。一尊搔首東窗裡。想淵明、停雲詩就，此時風味。江左沈酣求名者，豈識濁醪妙理。回首叫、雲飛風起。不恨古人吾不見，恨古人、不見吾狂耳。知我者，二三子。
賀新郎
作者：辛棄疾
朝代：宋

碧海成桑野。笑人間，江翻平陸，水雲高下。自是三山顏色好，更著雨婚煙嫁。料未必、龍眠能畫。擬向詩人求幼婦，倩諸君、妙手皆談馬。須進酒，為陶寫。回頭鷗鷺瓢泉社。莫吟詩、莫拋尊酒，是吾盟也。千騎而今遮白髮，忘卻滄浪亭榭。但記得、灞陵呵夜。我輩從來文字飲，怕壯懷、激烈須歌者。蟬噪也，綠陰夏。
賀新郎
作者：辛棄疾
朝代：宋

細把君詩說。悵餘音、鈞天浩蕩，洞庭膠葛。千尺陰崖塵不到，惟有層冰積雪。乍一見、寒生毛髮。自昔佳人多薄命，對古來、一片傷心月。金屋冷，夜調瑟。去天尺五君家別。看乘空、魚龍慘淡，風雲開合。起望衣冠神州路，白日消殘戰骨。嘆夷甫、諸人清絕。夜半狂歌悲風起，聽錚錚、陣馬簷間鐵。南共北，正分裂。
賀新郎
作者：辛棄疾
朝代：宋

綠樹聽鵜鴂。更那堪、鷓鴣聲住，杜鵑聲切。啼到春歸無尋處，苦恨芳菲都歇。算未抵、人間離別。馬上琵琶關塞黑，更長門、翠輦辭金闕。看燕燕，送歸妾。將軍百戰身名裂。向河梁、回頭萬里，故人長絕。易水蕭蕭西風冷，滿座衣冠似雪。正壯士、悲歌未徹。啼鳥還知如許恨，料不啼清淚長啼血。誰共我，醉明月。
賀新郎
作者：辛棄疾
朝代：宋

翠浪吞平野。挽天河、誰來照影，臥龍山下。煙雨偏宜晴更好，約略西施未嫁。待細把、江山圖畫。千頃光中堆灩澦，似扁舟、欲下瞿塘馬。中有句，浩難寫。詩人例入西湖社。記風流、重來手種，綠陰成也。陌上游人誇故國，十里水晶臺榭。更夏道、橫空清夜。粉黛中□歌妙曲，問當年、魚鳥無存者。堂上燕，又長夏。
賀新郎
作者：辛棄疾
朝代：宋

老大猶堪說。似而今、元龍臭味，孟公瓜葛。我病君來高歌飲，驚散樓頭飛雪。笑富貴、千鈞如發。硬語盤空誰來聽，記當時、只有西窗月。重進酒，喚嗚瑟。事無兩樣人心別。問渠儂、神州畢竟，幾番離合。汗血鹽車無人顧，千里空收駿骨。正目斷、關河路絕。我最憐君中宵舞，道男兒、到死心如鐵。看試手，補天裂。
賀新郎
作者：辛棄疾
朝代：宋

聽我三章約。有談功、談名者舞，談經深酌。作賦相如親滌器，識字子云投閣。算枉把、精神費卻。此會不如公榮者，莫呼來、政爾妨人樂。醫俗士，苦無藥。當年眾鳥看孤鶚。意飄然、橫空直把，曹吞劉攫。老我山中誰來伴，須信窮愁有腳。似剪盡、還生僧發。自斷此生天休問，倩何人、說與乘軒鶴。吾有志，在溝壑。
賀新郎
作者：辛棄疾
朝代：宋

肘後俄生柳。嘆人生、不如意事，十常八九。右手淋浪才有用，閒卻持螯左手。謾贏得、傷今感舊。投閣先生惟寂寞，笑是非、不了身前後。持此語，問烏有。青山幸自重重秀。問新來、蕭蕭木落，頗堪秋否。總被西風都瘦損，依舊千巖萬岫。把萬事、無言搔首。翁比渠儂人誰好，是我常、與我周旋久。寧作我，一杯酒。
賀新郎
作者：辛棄疾
朝代：宋

著厭霓裳素。染胭脂、苧羅山下，浣沙溪渡。誰與流霞千古醞，引得東風相誤。從臾入、吳宮深處。鬢亂釵橫渾不醒，轉越江、剗地迷歸路。煙艇小，五湖去。當時倩得春留住。就錦屏一曲，種種斷腸風度。才是清明三月近，須要詩人妙句。笑援筆、殷勤為賦。十樣蠻箋紋錯綺，粲珠璣、淵擲驚風雨。重喚酒，共花語。
賀新郎
作者：辛棄疾
朝代：宋

覓句如東野。想錢塘、風流處士，水仙祠下。更隱小孤煙浪裡，望斷彭郎欲嫁。是一色、空濛難畫。誰解胸中吞雲夢，試呼來、草賦看司馬。須更把，上林寫。雞豚舊日漁樵社。問先生、帶湖春漲，幾時歸也。為愛琉璃三萬頃，正臥水亭煙榭。對玉塔、微瀾深夜。雁鶩如雲休報事，被詩逢敵手皆勍者。春草夢，也宜夏。
賀新郎
作者：辛棄疾
朝代：宋

路入門前柳。到君家、悠然細說，淵明重九。歲晚悽其無諸葛，惟有黃花入手。更西風、東籬依舊。斗頓南山高如許，是先生、拄杖歸來後。山不記，何年有。是中不減康廬秀。倩西風、為君喚起，翁能來否。鳥倦飛還平林去，雲肯無心出岫。剩準備、新詩幾首。欲辨忘言當年意，慨遙遙、我去羲農久。天下事，可無酒。
賀新郎
作者：辛棄疾
朝代：宋

逸氣軒眉宇。似王良、輕車熟路，驊騮欲舞。我覺君非池中物，咫尺蛟龍雲雨。時與命、猶須天付。蘭佩芳菲無人問，嘆靈均、欲向重華訴。空壹鬱，共誰語。兒曹不料揚雄賦。怪當年、甘泉誤說，青蔥玉樹。風引船回滄溟闊，目斷三山伊阻。但笑指、吾廬何許。門外蒼官千百輩，盡堂堂、八尺鬚髯古。誰載酒，帶湖去。
賀新郎
作者：辛棄疾
朝代：宋

雲臥衣裳冷。看蕭然、風前月下，水邊幽影。羅襪塵生凌波去，湯沐煙江萬頃。愛一點、嬌黃成暈。不記相逢曾解佩，甚多情、為我香成陣。待和淚，收殘粉。靈均千古懷沙恨。恨當時、匆匆忘把，此仙題品。煙雨悽迷僝僽損，翠袂搖搖誰整。謾寫入、瑤琴幽憤。絃斷招魂無人賦，但金盃的皪銀臺潤。愁殢酒，又獨醒。
賀新郎
作者：辛棄疾
朝代：宋

高閣臨江渚。訪層城、空餘舊跡，黯然懷古。畫棟珠簾當日事，不見朝雲暮雨。但遺意、西山南浦。天宇修眉浮新綠，映悠悠、潭影長如故。空有恨，奈何許。王郎健筆誇翹楚。到如今、落霞孤鶩，競傳佳句。物換星移知幾度，夢想珠歌翠舞。為徙倚、闌干凝佇。目斷平蕪蒼波晚，快江風、一瞬澄襟暑。誰共飲，有詩侶。
賀新郎
作者：辛棄疾
朝代：宋

鳥倦飛還矣。笑淵明、瓶中儲粟，有無能幾。蓮社高人留翁語，我醉寧論許事。試沽酒、重斟翁喜。一見簫然音韻古，想東籬、醉臥參差是。千載下，竟誰似。元龍百尺高樓裡。把新詩、殷勤問我，停雲情味。北夏門高從拉攞，何事須人料理。翁曾道、繁華朝起。塵土人言寧可用，顧青山、與我何如耳。歌且和，楚狂子。
賀新郎
作者：辛棄疾
朝代：宋

鳳尾龍香撥。自開元、霓裳曲罷，幾番風月。最苦潯陽江頭客，畫舸亭亭待發。記出塞、黃雲堆雪。馬上離愁三萬裡，望昭陽、宮殿孤鴻沒。弦解語，恨難說。遼陽驛使音塵絕。瑣窗寒、輕攏慢拈，淚珠盈睫。推手含情還卻手，一抹梁州哀徹。千古事、雲飛煙滅。賀老定場無訊息，想沈香亭北繁華歇。彈到此，為嗚咽。
賦葡萄
作者：辛棄疾
朝代：宋

高架金莖照水寒，纍纍小摘便堆盤。
喜君不釀涼州酒，來救衰翁舌本乾。
贈延福端老二首·其一
作者：辛棄疾
朝代：宋

飄然瓶錫信行藏，偶駐姜峰古道場。
欲識高人用心處，白雲堂下一罏香。
贈延福端老二首·其二
作者：辛棄疾
朝代：宋

我來欲問小乘禪，慚愧塵埃未了緣。
忽憶去年秋夜話，共聽山雨不成眠。
贈申孝子世寧
作者：辛棄疾
朝代：宋

六月烈日日正中，時有叛將號羣兇。
平人血染大溪浪，比屋焰照鵝湖峰。
白刃紛紛避行路，六合茫茫何處去。
妻見夫亡不敢啼，母棄兒奔那忍顧。
藥市申公鬢有霜，卧病經時不下床。
平生未省見兵革，出門正爾逢豺狼。
豺狼滿市如流水，追索金繒心未已。
可憐累世積陰功，今日將爲兵死鬼。
世寧孝行何高高，慨慷性命輕鴻毛。
爾時自欲赴黄壤，欣然延頸迎霜刀。
至孝感兮天地動，白日無光百川湧。
三刀不死古今稀，一命自有神靈擁。
羣賢激賞爭作歌，要使汝名長不磨。
何時上書達天聽，詔加旌賞高嵯峨。
趙文遠見和用韻答之
作者：辛棄疾
朝代：宋

糲食粗衣飽暖時，從他鼻涕自垂頤。
萬金藥豈世無有，九折臂餘人始知。
過雨沾香辭落蔕，隨風飛絮趁遊絲。
我無妙語酬春事，慚愧新歌值鳳吹。
踏歌
作者：辛棄疾
朝代：宋

攧厥。看精神、壓一龐兒劣。更言語、一似春鶯滑。一團兒、美滿香和雪。去也。把春衫、換卻同心結。向人道、不怕輕離別。問昨宵、因甚歌聲咽。秋被夢，春閨月。舊家事、卻對何人說。告弟弟莫趁蜂和蝶。有春歸花落時節。
踏莎行
作者：辛棄疾
朝代：宋

吾道悠悠，憂心悄悄。最無聊處秋光到。西風林外有啼鴉，斜陽山下多衰草。長憶商山，當年四老。塵埃也走咸陽道。為誰書到便幡然，至今此意無人曉。
踏莎行
作者：辛棄疾
朝代：宋

夜月樓臺，秋香院宇。笑吟吟地人來去。是誰秋到便淒涼，當年宋玉悲如許。隨分杯盤，等閒歌舞。問他有甚堪悲處。思量卻也有悲時，重陽節近多風雨。
踏莎行
作者：辛棄疾
朝代：宋

弄影闌干，吹香巖谷。枝枝點點黃金粟。未堪收拾付薰爐，窗前且把《離騷》讀。奴僕葵花，兒曹金菊。一秋風露清涼足。傍邊只欠個姮娥，分明身在蟾宮宿。
踏莎行
作者：辛棄疾
朝代：宋

萱草齊階，芭蕉弄葉。亂紅點點團香蝶。過牆一陣海棠風，隔簾幾處梨花雪。愁滿芳心，酒潮紅頰。年年此際傷離別。不妨橫管小樓中，夜闌吹斷千山月。
踏莎行
作者：辛棄疾
朝代：宋

進退存亡，行藏用舍。小人請學樊須稼。衡門之下可棲遲，日之夕矣□□下。去衛靈公，遭桓司馬。東西南北之人也。長沮粲溺耦而耕，丘何為是棲棲者。
送別湖南部曲
作者：辛棄疾
朝代：宋

青衫匹馬萬人呼，幕府當年急急符。
愧我明珠成薏苡，負君赤手縛於菟。
觀書到老眼如鏡，論事驚人膽滿軀。
萬里雲霄送君去，不妨風雨破吾廬。
送劍與傅巖叟
作者：辛棄疾
朝代：宋

鏌邪三尺照人寒，試與挑燈子細看。
且挂空齋作琴伴，未須携去斬樓蘭。
送悟老住明教禪院
作者：辛棄疾
朝代：宋

道人匡廬來，籍籍傾衆耳。
規摹小軒中，坐穩得坎止。
慈雲爲誰出，法席應衆啟。
招提隠山腹，深浄端可喜。
夜禪餘機鋒，文字入游戲。
會有化人來，伽陀開短紙。
遊武夷作棹歌呈晦翁十首·其一
作者：辛棄疾
朝代：宋

一水奔流疊嶂開，谿頭千步響如雷。
扁舟費盡篙師力，咫尺平瀾上不來。
遊武夷作棹歌呈晦翁十首·其一〇
作者：辛棄疾
朝代：宋

行盡桑麻九曲天，更尋佳處可留連。
如今歸棹如掤箭，不似來時上水船。
遊武夷作棹歌呈晦翁十首·其七
作者：辛棄疾
朝代：宋

巨石亭亭缺齧多，懸知千古也消磨。
人間正覓擎天柱，無奈風吹雨打何。
遊武夷作棹歌呈晦翁十首·其三
作者：辛棄疾
朝代：宋

玉女峰前一櫂歌，煙鬟霧髻動清波。
遊人去後楓林夜，月滿空山可奈何。
遊武夷作棹歌呈晦翁十首·其九
作者：辛棄疾
朝代：宋

山中有客帝王師，日日吟詩坐釣磯。
費盡煙霞供不足，幾時西伯載將歸。
遊武夷作棹歌呈晦翁十首·其二
作者：辛棄疾
朝代：宋

山上風吹笙鶴聲，山前人望翠雲屏。
蓬萊枉覓瑶池路，不道人間有幔亭。
遊武夷作棹歌呈晦翁十首·其五
作者：辛棄疾
朝代：宋

千丈攙天翠壁高，定誰狡獪插遺樵。
神仙萬里乘風去，更度槎枒箇樣橋。
遊武夷作棹歌呈晦翁十首·其八
作者：辛棄疾
朝代：宋

自有山來幾許年，千奇萬怪只依然。
試從精舍先生問，定在包犧八卦前。
遊武夷作棹歌呈晦翁十首·其六
作者：辛棄疾
朝代：宋

山頭有路接無塵，欲覓王孫試問津。
瞥向蒼崖高處見，三三兩兩看遊人。
遊武夷作棹歌呈晦翁十首·其四
作者：辛棄疾
朝代：宋

見說仙人此避秦，愛隨流水一溪雲。
花開花落無尋處，彷彿吹簫月夜聞。
郡齋懷隠庵·其一
作者：辛棄疾
朝代：宋

天寒秋色入平林，更著西風月下砧。
舊日醉吟渾不管，如今節物總關心。
郡齋懷隠庵·其二
作者：辛棄疾
朝代：宋

空山鐘鼓梵王家，小立西風數過鴉。
秋色無多誰占斷，長廊西畔佛桑花。
酒泉子
作者：辛棄疾
朝代：宋

流水無情，潮到空城頭盡白，離歌一曲怨殘陽。斷人腸。東風官柳舞雕牆。三十六宮花濺淚，春聲何處說興亡。燕雙雙。
醉太平
作者：辛棄疾
朝代：宋

態濃意遠。眉顰笑淺。薄羅衣窄絮風軟。鬢雲欺翠卷。南園花樹春光暖。紅香徑裡榆錢滿。欲上鞦韆又驚懶。且歸休怕晚。
醉書其壁·其一
作者：辛棄疾
朝代：宋

頗覺參禪近有功，因空成色色成空。
色空靜處如何說，且坐清凉境界中。
醉書其壁·其二
作者：辛棄疾
朝代：宋

去年冠蓋長安道，客裏因循過了梅。
今歲花開轉多事，簿書叢裏兩三杯。
醉翁操
作者：辛棄疾
朝代：宋

長松。之風。如公。肯餘從。山中。人心與吾兮誰問。湛湛千里之江。上有楓。噫，送子東。望君之門兮九重。女無悅己，誰適為容。不龜手藥，或一朝兮取封。昔與遊兮皆童。我獨窮兮今翁。一魚兮一龍。勞心兮忡忡。噫，命與時逢。子取之食兮萬鍾。
醉花陰
作者：辛棄疾
朝代：宋

黃花謾說年年好。也趁秋光老。綠鬢不驚秋，若鬥尊前，人好花堪笑。蟠桃結子知多少。家住三山島。何日跨歸鸞，滄海飛塵，人世因緣了。
醜奴兒·採桑子
作者：辛棄疾
朝代：宋

尋常中酒扶頭後，歌舞支援。歌舞支援。誰把新詞喚住伊。臨歧也有旁人笑，笑己爭知。笑己爭知。明月樓空燕子飛。
醜奴兒·採桑子
作者：辛棄疾
朝代：宋

少年不識愁滋味，愛上層樓。愛上層樓。為賦新詞強說愁。而今識盡愁滋味，欲說還休。欲說還休。卻道天涼好個秋。
醜奴兒·採桑子
作者：辛棄疾
朝代：宋

年年索盡梅花笑，疏影黃昏。疏影黃昏。香滿東風月一痕。清詩冷落無人寄，雪豔冰魂。雪豔冰魂。浮玉溪頭煙樹村。
醜奴兒·採桑子
作者：辛棄疾
朝代：宋

晚來雲淡秋光薄，落日晴天。落日晴天。堂上風斜畫燭煙。從渠去買人間恨，字字都圓。字字都圓。腸斷西風十四弦。
醜奴兒·採桑子
作者：辛棄疾
朝代：宋

此生自斷天休問，獨倚危樓。獨倚危樓。不信人間別有愁。君來正是眠時節，君且歸休。君且歸休。說與西風一任秋。
醜奴兒·採桑子
作者：辛棄疾
朝代：宋

近來愁似天來大，誰解相憐。誰解相憐。又把愁來做個天。都將今古無窮事，放在愁邊。放在愁邊。卻自移家向酒泉。
醜奴兒·採桑子
作者：辛棄疾
朝代：宋

鵝湖山下長亭路，明月臨關。明月臨關。幾陣西風落葉乾。新詞誰解裁冰雪，筆墨生寒。筆墨生寒。會說離愁千萬般。
重午日戲書
作者：辛棄疾
朝代：宋

青山吞吐古今月，綠樹低昂朝暮風。
萬事有爲應有盡，此身無我自無窮。
重葉梅·其一
作者：辛棄疾
朝代：宋

百花頭上開，冰雪寒中見。
霜月定相知，先識春風面。
重葉梅·其二
作者：辛棄疾
朝代：宋

主人情意深，不管江妃怨。
折我最繁枝，還許冰壺薦。
阮郎歸
作者：辛棄疾
朝代：宋

山前風雨欲黃昏。山頭來去雪。鷓鴣聲裡數家村。瀟湘逢故人。揮羽扇，整綸巾。少年鞍馬塵。如今憔悴賦《招魂》。儒冠多誤身。
雨中花慢
作者：辛棄疾
朝代：宋

舊雨常來，今□不來，佳人偃蹇誰留。幸山中芋慄，今歲全收。貧賤交情落落，古今吾道悠悠。怪新來卻見，文反離騷，詩□秦州。功名只道，無之不樂，那知有更堪憂。怎奈向、兒曹抵死，喚不回頭。石臥山前認虎，蟻喧床下聞牛。為誰西望，憑欄一餉，卻下層樓。
雨中花慢
作者：辛棄疾
朝代：宋

馬上三年，醉帽吟鞭，錦囊詩卷長留。悵溪山舊管，風月新收。明便關河杳杳，去應日月悠悠。笑千篇索價，未抵蒲萄，五斗涼州。停雲老子，有酒盈尊，琴書端可消憂。渾未辦、傾身一飽，淅米矛頭。心似傷弓塞雁，身如喘月吳牛。晚天涼也，月明誰伴，吹笛南樓。
霜天曉角
作者：辛棄疾
朝代：宋

吳頭楚尾。一棹人千里。休說舊愁新恨，長亭樹、今如此。宦遊吾倦矣。玉人留我醉。明日萬花寒食，得且住、為佳耳。
霜天曉角
作者：辛棄疾
朝代：宋

暮山層碧。掠岸西風急。一葉軟紅深處，應不是、利名客。玉人還佇立。綠窗生怨泣。萬里衡陽歸恨，先倩雁、寄訊息。
霜天曉角
作者：辛棄疾
朝代：宋

雪堂遷客。不得文章力。賦寫曹劉興廢，千古事、泯陳跡。望中磯岸赤。直下江濤白。半夜一聲長嘯，悲天地、為予窄。
青玉案
作者：辛棄疾
朝代：宋

東風夜放花千樹。更吹落、星如雨。寶馬雕車香滿路。鳳簫聲動，玉壺光轉，一夜魚龍舞。蛾兒雪柳黃金縷。笑語盈盈暗香去。眾裡尋他千百度。驀然回首，那人卻在，□□闌珊處。
題福州參泉二首·其一
作者：辛棄疾
朝代：宋

兩泉水出更溫泉，這裏原無一二三。
欲識當年參字意，行人浴罷試求參。
題福州參泉二首·其二
作者：辛棄疾
朝代：宋

三泉參錯本兒嬉，認作參星轉更癡。
却笑世間真狡獪，古今能有幾人知。
題金相寺浄照軒詩
作者：辛棄疾
朝代：宋

浄是浄空空即色，照應照物物非心。
請看窗外一輪月，正在碧潭千丈深。
題鵝湖壁
作者：辛棄疾
朝代：宋

昔年留此苦思歸，爲憶啼門玉雪兒。
鸞鵠飛殘梧竹冷，只今歸興却遲遲。
題鶴鳴亭·其一
作者：辛棄疾
朝代：宋

種竹栽花猝未休，樂天知命且無憂。
百年自運非人力，萬事從今與鶴謀。
用力何如巧作湊，封侯原自曲如鉤。
請看魚鳥飛潛處，更有雞蟲得失不。
題鶴鳴亭·其三
作者：辛棄疾
朝代：宋

林下蕭然一禿翁，斜陽扶杖對西風。
功名此去心如水，富貴由來色是空。
便好洗心依佛祖，不妨强笑伴兒童。
客來閒說那堪聽，且喜新來耳漸聾。
題鶴鳴亭·其二
作者：辛棄疾
朝代：宋

莫被閒愁撓太和，愁來只用暗消磨。
隨流上下寧能免，驚世功名不用多。
閒看蜂衙足官府，夢隨蟻鬭有干戈。
疎簾竹簟山茶碗，此是幽人安樂窩。
驀山溪
作者：辛棄疾
朝代：宋

小橋流水，欲下前溪去。喚取故人來，伴先生、風煙杖屨。行穿窈窕，時歷小崎嶇，斜帶水，半遮山，翠竹栽成路。一尊遐想，剩有淵明趣。山上有停雲，看山下、濛濛細雨。野花啼鳥，不肯入詩來，還一似，笑翁詩，句沒安排處。
驀山溪
作者：辛棄疾
朝代：宋

畫堂簾卷，賀燕雙雙語。花柳一番春，倚東風、雕紅鏤翠。草堂風月，還似舊家時，歌扇底，舞裀邊，壽斝年年醉。兵符傳壘，已蒞葵丘戍。兩手挽天河，要一洗、蠻煙瘴雨。貂蟬冠冕，應是出兜鍪，飡五鼎，夢三刀，侯印黃金鑄。
驀山溪
作者：辛棄疾
朝代：宋

飯蔬飲水，客莫嘲吾拙。高處看浮雲，一丘壑、中間甚樂。功名妙手，壯也不如人，今老矣，尚何堪，堪釣前溪月。病來止酒，辜負鸕鷀杓。歲晚念平生，待都與、鄰翁細說。人間萬事，先覺者賢乎，深雪裡，一枝開，春事梅先覺。
鶴鳴亭獨飲
作者：辛棄疾
朝代：宋

小亭獨酌興悠哉，忽有清愁到酒杯。
四面青山圍欲合，不知愁自那邊來。
鶴鳴亭絕句四首·其一
作者：辛棄疾
朝代：宋

飽飯閑遊遶小溪，却將往事細尋思。
有時思到難思處，拍碎闌干人不知。
鶴鳴亭絕句四首·其三
作者：辛棄疾
朝代：宋

舊時秋水醉吟者，且作西山病叟呼。
可惜黄花逢令節，樽中酒燥筆頭枯。
鶴鳴亭絕句四首·其二
作者：辛棄疾
朝代：宋

安石榴花翠竹枝，婆娑其下更何爲。
溪流自有無聲處，鶴舞不如閑立時。
鶴鳴亭絕句四首·其四
作者：辛棄疾
朝代：宋

清歡那復笑開口，閒事長令悶破頭。
更有不堪蕭索處，西風過了菊花秋。
鷓鴣天
作者：辛棄疾
朝代：宋

一夜清霜變鬢絲。怕愁剛把酒禁持。玉人今夜相思不，想見頻將翠枕移。真個恨，未多時。也應香雪減些兒。菱花照面須頻記，曾道偏宜淺畫眉。
鷓鴣天
作者：辛棄疾
朝代：宋

一榻清風殿影涼。涓涓流水響迴廊。千章雲木鉤輈叫，十里溪風䆉稏香。衝急雨，趁斜陽。山園細路轉微茫。倦途卻被行人笑，只為林泉有底忙。
鷓鴣天
作者：辛棄疾
朝代：宋

一片歸心擬亂雲。春來諳盡惡黃昏。不堪向晚簷前雨，又待今宵滴夢魂。爐燼冷，鼎香氛。酒寒誰遣為重溫。何人柳外橫雙笛，客耳那堪不忍聞。
鷓鴣天
作者：辛棄疾
朝代：宋

上巳風光好放懷。憶君猶未看花回。茂林映帶誰家竹，曲水流傳第幾杯。摛錦繡，寫玫瑰。長年富貴屬多才。要知此日生男好，曾有周公祓禊來。
鷓鴣天
作者：辛棄疾
朝代：宋

不向長安路上行。卻教山寺厭逢迎。味無味處求吾樂，材不材間過此生。寧作我，豈其卿。人間走遍卻歸耕。一鬆一竹真朋友，山鳥山花好弟兄。
鷓鴣天
作者：辛棄疾
朝代：宋

出處從來自不齊。後車方載太公歸。誰知孤竹夷齊子，正向空山賦采薇。黃菊嫩，晚香枝。一般同是採花時。蜂兒辛苦多官府，蝴蝶花間自在飛。
鷓鴣天
作者：辛棄疾
朝代：宋

別恨妝成白髮新。空教兒女笑陣人。醉尋夜雨旗亭酒，夢斷東風輦路塵。騎騄駬，籋青雲。看公冠佩玉階春。忠言句句唐虞際，便是人間要路津。
鷓鴣天
作者：辛棄疾
朝代：宋

千丈清溪百步雷。柴門都向水邊開。亂雲剩帶炊煙去，野水閒將日影來。穿窈窕，歷崔嵬。東林試問幾時栽。動搖意態雖多竹，點綴風流卻少梅。
鷓鴣天
作者：辛棄疾
朝代：宋

千丈陰崖百丈溪。孤桐枝上鳳偏宜。玉音落落雖難合，橫理庚庚定自奇。人散後，月明詩。試彈《幽憤》淚空垂。不如卻付騷人手，留和《南風》解慍詩。
鷓鴣天
作者：辛棄疾
朝代：宋

占斷雕欄只一株。春風費盡幾工夫。天香夜染衣猶溼，國色朝酣酒未蘇。嬌欲語，巧相扶。不妨老幹自扶疏。恰如翠幕高堂上，來看紅衫《百子圖》。
鷓鴣天
作者：辛棄疾
朝代：宋

去歲君家把酒杯。雪中曾見牡丹開。而今紈扇薰風裡，又見疏枝月下梅。歡幾許，醉方回。明朝歸路有人摧。低聲待向他家道，帶得歌聲滿耳來。
鷓鴣天
作者：辛棄疾
朝代：宋

句裡春風正剪裁。溪山一片畫圖開。輕鷗自趁虛船去，荒犬還迎野婦回。松菊竹，翠成堆。要擎殘雪鬥疏梅。亂鴉畢竟無才思，時把瓊瑤蹴下來。
鷓鴣天
作者：辛棄疾
朝代：宋

唱徹《陽關》淚未乾。功名餘事且加餐。浮天水送無窮樹，帶雨雲埋一半山。今古恨，幾千般。只應離合是悲歡。江頭未是風波惡，別有人間行路難。
鷓鴣天
作者：辛棄疾
朝代：宋

嘆息頻年廩未高。新詞空賀此丘遭。遙知醉帽時時落，見說吟鞭步步搖。乾玉唾，禿錐毛。只今明月費招邀。最憐烏鵲南飛句，不解風流見二喬。
鷓鴣天
作者：辛棄疾
朝代：宋

困不成眠奈夜何。情知歸未轉愁多。暗將往事思量遍，誰把多情惱亂他。些底事，誤人哪。不成真個不思家。嬌痴卻妒香香睡，喚起醒松說夢些。
鷓鴣天
作者：辛棄疾
朝代：宋

壯歲旌旗擁萬夫。錦襜突騎渡江初。燕兵夜娖銀胡䩮，漢箭朝飛金僕姑。追往事，嘆今吾。春風不染白髭鬚。都將萬字平戎策，換得東家種樹書。
鷓鴣天
作者：辛棄疾
朝代：宋

夢斷京華故倦遊。只今芳草替人愁。陽關莫作三疊唱，越女應須為我留。看逸韻，自名流。青衫司馬且江州。君家兄弟真堪笑，個個能修五鳳樓。
鷓鴣天
作者：辛棄疾
朝代：宋

山上飛泉萬斛珠。懸崖千丈落鼪鼯。已通樵逕行還礙，似有人聲聽卻無。閒略彴，遠浮屠。溪南修竹有茅廬。莫嫌杖屨頻來往，此地偏宜著老夫。
鷓鴣天
作者：辛棄疾
朝代：宋

戲馬臺前秋雁飛。管絃歌舞更旌旗。要知黃菊清高處，不入當年二謝詩。傾白酒，繞東籬。只於陶令有心期。明朝重九渾瀟灑，莫使尊前欠一枝。
鷓鴣天
作者：辛棄疾
朝代：宋

拋卻山中詩酒窠。卻來官府聽笙歌。閒愁做弄天來大，白髮栽埋日許多。新劍戟，舊風波。天生予懶奈予何。此身已覺渾無事，卻教兒童莫恁麼。
鷓鴣天
作者：辛棄疾
朝代：宋

指點齋尊特地開。風帆莫引酒船回。方驚共折津頭柳，卻喜重尋嶺上梅。催月上，喚風來。莫愁瓶罄恥金罍。只愁畫角樓頭起，急管哀弦次第催。
鷓鴣天
作者：辛棄疾
朝代：宋

掩鼻人間臭腐場。古來惟有酒偏香。自從歸住雲煙畔，直到而今歌舞忙。呼老伴，共秋光。黃花何事避重陽。要知爛熳開時節，直待西風一夜霜。
鷓鴣天
作者：辛棄疾
朝代：宋

撲面征塵去路遙。香篝漸覺水沈銷。山無重數週遭碧，花不知名分外嬌。人歷歷，馬蕭蕭。笙旗又過小紅橋。愁邊剩有相思句，搖斷吟鞭碧玉梢。
鷓鴣天
作者：辛棄疾
朝代：宋

敧枕婆娑兩鬢霜。起聽簷溜碎喧江。那邊玉箸銷啼粉，這裡車輪轉別腸。詩酒社，水邊鄉。可堪醉墨幾淋浪。畫圖恰似歸家夢，千里河山寸許長。
鷓鴣天
作者：辛棄疾
朝代：宋

春日平原薺菜花。新耕雨後落群鴉。多情白髮春無奈，晚日青□酒易賒。閒意態，細生涯。牛□西畔有桑麻。青裙縞袂誰家女，去趁蠶生看外家。
鷓鴣天
作者：辛棄疾
朝代：宋

是處移花是處開。古今興廢幾池臺。揹人翠羽偷魚去，抱蕊黃鬚趁蝶來。掀老甕，撥新醅。客來且盡兩三杯。日高盤饌供何晚，市遠魚鮭買未回。
鷓鴣天
作者：辛棄疾
朝代：宋

晚日寒鴉一片愁。柳塘新綠卻溫柔。若教眼底無離恨，不信人間有白頭。腸已斷，淚難收。相思重上小紅樓。情知已被山遮斷，頻倚闌干不自由。
鷓鴣天
作者：辛棄疾
朝代：宋

晚歲躬耕不怨貧。只雞斗酒聚比鄰。都無晉宋之間事，自是羲皇以上人。千載後，百篇存。更無一字不清真。若教王謝諸郎在，未抵柴桑陌上塵。
鷓鴣天
作者：辛棄疾
朝代：宋

有甚閒愁可皺眉。老懷無緒自傷悲。百年旋逐花陰轉，萬事長看鬢髮知。溪上枕，竹間棋。怕尋酒伴懶吟詩。十分筋力誇強健，只比年時病起時。
鷓鴣天
作者：辛棄疾
朝代：宋

木落山高一夜霜。北風驅雁又離行。無言每覺情懷好，不飲能令興味長。頻聚散，試思量。為誰春草夢池塘。中年長作東山恨，莫遣離歌苦斷腸。
鷓鴣天
作者：辛棄疾
朝代：宋

枕簟溪堂冷欲秋。斷雲依水晚來收。紅蓮相倚渾如醉，白鳥無言定自愁。書咄咄，且休休。一丘一壑也風流。不知筋力衰多少，但覺新來懶上樓。
鷓鴣天
作者：辛棄疾
朝代：宋

桃李漫山過眼空。也宜惱損杜陵翁。若將玉骨冰姿比，李蔡為人在下中。尋驛使，寄芳容。壠頭休放馬蹄松。吾家離落黃昏後，剩有西湖處士風。
鷓鴣天
作者：辛棄疾
朝代：宋

樽俎風流有幾人。當年未遇已心親。金陵種柳歡娛地，庾嶺逢梅寂寞濱。樽似海，筆如神。故人南北一般春。玉人好把新妝樣，淡畫眉兒淺注唇。
鷓鴣天
作者：辛棄疾
朝代：宋

欲上高樓去避愁。愁還隨我上高樓。經行幾處江山改，多少親朋盡白頭。歸休去，去歸休。不成人總要封侯。浮雲出處元無定，得似浮雲也自由。
鷓鴣天
作者：辛棄疾
朝代：宋

水底明霞十頃光。天教鋪錦襯鴛鴦。最憐楊柳如張緒，卻笑蓮花似六郎。方竹簟，小胡床。晚風消得許多涼。揹人白鳥都飛去，落日殘□更斷腸。
鷓鴣天
作者：辛棄疾
朝代：宋

水荇參差動綠波。一池蛇影噤群蛙。因風野鶴飢猶舞，積雨山梔病不花。名利處，戰爭多。門前蠻觸日干戈。不知更有槐安國，夢覺南柯日未斜。
鷓鴣天
作者：辛棄疾
朝代：宋

泉上長吟我獨清。喜君來共雪爭明。已驚並水鷗無色，更怪行沙蟹有聲。添爽氣，動雄情。奇因六出憶陳平。卻嫌鳥雀投林去，觸破當樓雲母屏。
鷓鴣天
作者：辛棄疾
朝代：宋

漠漠輕□撥不開。江南細雨熟黃梅。有情無意東邊日，已怒重驚忽地雷。雲柱礎，水樓臺。羅衣費盡博山灰。當時一識和羹味，便道為霖訊息來。
鷓鴣天
作者：辛棄疾
朝代：宋

濃紫深紅一畫圖。中間更著玉盤盂。先裁翡翠裝成蓋，更點胭脂染透酥。香瀲灩，錦模糊。主人長得醉功夫。莫攜弄玉欄邊去，羞得花枝一朵無。
鷓鴣天
作者：辛棄疾
朝代：宋

病繞梅花酒不空。齒牙牢在莫欺翁。恨無飛雪青松畔，卻放疏花翠葉中。冰作骨，玉為容。當年宮額鬢雲松。直須爛醉燒銀燭，橫笛難堪一再風。
鷓鴣天
作者：辛棄疾
朝代：宋

發底青青無限春。落紅飛雪謾紛紛。黃花也伴秋光老，何事尊前見在身。書萬卷，筆如神。眼看同輩上青雲。箇中不許兒童會，只恐功名更逼人。
鷓鴣天
作者：辛棄疾
朝代：宋

白苧新袍入嫩涼。春蠶食葉響迴廊。禹門已準桃花浪，月殿先收桂子香。鵬北海，鳳朝陽。又攜書劍路茫茫。明年此日青雲去，卻笑人間舉子忙。
鷓鴣天
作者：辛棄疾
朝代：宋

石壁虛雲積漸高。溪聲繞屋幾周遭。自從一雨花零亂，卻愛微風草動搖。呼玉友，薦溪毛。殷勤野老苦相邀。杖藜忽避行人去，認是翁來卻過橋。
鷓鴣天
作者：辛棄疾
朝代：宋

秋水長廊水石間。有誰來共聽潺湲。羨君人物東西晉，分我詩名大小山。窮自樂，懶方閒。人間路窄酒杯寬。看君不了痴兒事，又似風流靖長官。
鷓鴣天
作者：辛棄疾
朝代：宋

綠鬢都無白髮侵。醉時拈筆越精神。愛將蕪語追前事，更把梅花比那人。回急雪，遏行雲。近時歌舞舊時情。君侯要識誰輕重，看取金盃幾許深。
鷓鴣天
作者：辛棄疾
朝代：宋

翠竹千尋上薜蘿。東湖經雨又增波。只因買得青山好，卻恨歸來白髮多。明畫燭，洗金荷。主人起舞客齊歌。醉中只恨歡娛少，明日醒時奈病何。
鷓鴣天
作者：辛棄疾
朝代：宋

翠蓋牙籤幾百株。楊家姊妹夜遊初。五花結隊香如霧，一朵傾城醉未蘇。閒小立，困相扶。夜來風雨有情無。愁紅慘綠今宵看，卻似吳宮教陣圖。
鷓鴣天
作者：辛棄疾
朝代：宋

翦燭西窗夜未闌。酒豪詩興兩聯綿。香噴瑞獸金三尺，人插雲梳玉一彎。傾笑語，捷飛泉。觥籌到手莫留連。明朝再作東陽約，肯把鸞膠續斷絃。
鷓鴣天
作者：辛棄疾
朝代：宋

翰墨諸君久擅場。胸中書傳許多香。苦無絲竹銜杯樂，卻看龍蛇落筆忙。閒意思，老風光。酒徒今有幾高陽。黃花不怯秋風冷，只怕詩人兩鬢霜。
鷓鴣天
作者：辛棄疾
朝代：宋

老病那堪歲月侵。霎時光景值千金。一生不負溪山債，百藥難治書史淫。隨巧拙，任浮沈。人無同處面如心。不妨舊事從頭記，要寫行藏入《笑林》。
鷓鴣天
作者：辛棄疾
朝代：宋

老退何曾說著官。今朝放罪上恩寬。便支香火真侍俸，更綴文書舊殿班。扶病腳，洗衰顏。快從老病借衣冠。此身忘世渾容易，使世相忘卻自難。
鷓鴣天
作者：辛棄疾
朝代：宋

聚散匆匆不偶然。二年遍歷楚山川。但將痛飲酬風月，莫放離歌入管絃。縈綠帶，點青錢。東湖春水碧連天。明朝放我東歸去，後夜相思月滿船。
鷓鴣天
作者：辛棄疾
朝代：宋

自古高人最可嗟。只因疏懶取名多。居山一似庚桑楚，種樹真成郭橐駝。雲子飯，水晶瓜。林間攜客更烹茶。君歸休矣吾忙甚，要看蜂兒趁晚衙。
鷓鴣天
作者：辛棄疾
朝代：宋

莫上扁舟向剡溪。淺斟低唱正相宜。從□犬吠千家白，且與梅成一段奇。香暖處，酒醒時。畫簷玉箸已偷垂。笑君解釋春風恨，倩拂蠻箋只費詩。
鷓鴣天
作者：辛棄疾
朝代：宋

莫殢春光花下游。便須準備落花愁。百年雨打風吹卻，萬事三平二滿休。將擾擾，付悠悠。此生於世百無憂。新愁次第相拋舍，要伴春歸天盡頭。
鷓鴣天
作者：辛棄疾
朝代：宋

莫避春陰上馬遲。春來未有不陰時。人情展轉閒中看，客路崎嶇倦後知。梅似雪，柳如絲。試聽別語慰相思。短篷炊飯鱸魚熟，除卻松江枉費詩。
鷓鴣天
作者：辛棄疾
朝代：宋

萬事紛紛一笑中。淵明把菊對秋風。細看爽氣今猶在，惟有南山一似翁。情味好，語言工。三賢高會古來同。誰知止酒停雲老，獨立斜陽數過鴻。
鷓鴣天
作者：辛棄疾
朝代：宋

著意尋春懶便回。何如信步兩三杯。山才好處行還倦，詩未成時雨早催。攜竹杖，更芒鞋。朱朱粉粉野蒿開。誰家寒食歸寧女，笑語柔桑陌上來。
鷓鴣天
作者：辛棄疾
朝代：宋

誰共春光管日華。朱朱紛紛野蒿花。閒愁投老無多子，酒病而今較減些。山遠近，路橫斜。正無聊處管絃譁。去年醉處猶能記，細數溪邊第幾家。
鷓鴣天
作者：辛棄疾
朝代：宋

趁得東風汗漫遊。見他歌后怎生愁。事如芳草春長在，人似浮雲影不留。眉黛斂，眼波流。十年薄倖謾揚州。明朝短棹輕衫夢，只在溪南罨畫樓。
鷓鴣天
作者：辛棄疾
朝代：宋

陌上柔條初破芽。東鄰蠶種已生些。平岡細草鳴黃犢，斜日寒林點暮鴉。山遠近，路橫斜。青旗沽酒有人家。城中桃李愁風雨，春在溪頭野薺花。
鷓鴣天
作者：辛棄疾
朝代：宋

雞鴨成群晚不收。桑麻長過屋山頭。有何不可吾方羨，要底都無飽便休。新柳樹，舊沙洲。去年溪打那邊流。自言此地生兒女，不嫁金家即聘周。
鷓鴣天
作者：辛棄疾
朝代：宋

點盡蒼苔色慾空。竹籬茅舍要詩翁。花餘歌舞歡娛外，詩在經營慘澹中。聽軟語，笑衰容。一枝斜墜翠鬟松。淺顰輕笑誰堪醉，看取蕭然林下風。
黄沙書院
作者：辛棄疾
朝代：宋

隠几南窗萬念灰，只疑土木是形骸。
柴門不用常關著，怕有文殊問疾來。
一春吟
作者：邵雍
朝代：宋

一春九十日，風雨占幾半。
花好不成觀，心狂未能按。
一春吟
作者：邵雍
朝代：宋
体裁：五言绝句

一春九十日，风雨占几半。花好不成观，心狂未能按。
一等吟
作者：邵雍
朝代：宋

欲出第一等言，須有第一等意。
欲爲第一等人，須作等一等事。
一等吟
作者：邵雍
朝代：宋

欲出第一等言，须有第一等意。欲为第一等人，须作第一等事。
一等吟
作者：邵雍
朝代：宋

欲出第一等言，须有第一等意。
欲为第一等人，须作等一等事。
一言感人
作者：邵雍
朝代：宋

为女不嫁，为士不官。
齐人一言，田子辞焉。
一言感人
作者：邵雍
朝代：宋

为女不嫁，为士不官，齐人一言，田子辞焉。
一言感人
作者：邵雍
朝代：宋

爲女不嫁，爲士不官。
齊人一言，田子辭焉。
丁宁吟
作者：邵雍
朝代：宋
体裁：四言诗

人无忽略，事贵丁宁。忽略近薄，丁宁近诚。
丁寧吟
作者：邵雍
朝代：宋

人無忽略，事貴丁寧。
忽略近薄，丁寧近誠。
七国
作者：邵雍
朝代：宋
体裁：七言绝句

七国纵横事可明，苏张得路信非平。当初天下如何尔，市井之人为正卿。
七國
作者：邵雍
朝代：宋

七國縱橫事可明，蘇張得路信非平。
當初天下如何爾，市井之人爲正卿。
七日遡洛夜宿延秋庄上
作者：邵雍
朝代：宋
体裁：七言绝句

八月延秋禾熟天，农家富贵在丰年。一箪鸡黍一瓢酒，谁羡王公食万钱。
七日遡洛夜宿延秋莊上
作者：邵雍
朝代：宋

八月延秋禾熟天，農家富貴在豐年。
一簞雞黍一瓢酒，誰羨王公食萬錢。
万物吟
作者：邵雍
朝代：宋

万物备于身，乾坤不负人。时光嗟荏苒，事体落因循。既感青春老，还惊白发新。胸中若无有，未免作埃尘。
万物吟
作者：邵雍
朝代：宋

万物备于身，干坤不负人。
时光嗟荏苒，事体落因循。
既感青春老，还惊白髮新。
胸中若无有，未免作埃尘。
万物吟
作者：邵雍
朝代：宋
体裁：古风

成败须归命，兴衰各有时。小人纵多欲，真宰岂容私。只此浪喜欢，便成空惨悽。请观春去后，游者更为谁。
万物吟
作者：邵雍
朝代：宋

成败须归命，兴衰各有时。
小人纵多欲，真宰岂容私，
只此浪喜欢，便成空惨悽。
请观春去后，游者更为谁。
三十年吟
作者：邵雍
朝代：宋

三十年間更一世，其間堪笑復堪愁。
天生天殺何嘗盡，人是人非殊未休。
善偶鴛鴦頭早白，能啼杜宇血先流。
須知却被才爲害，及至無才又却憂。
三十年吟
作者：邵雍
朝代：宋

三十年间更一世，其间堪笑复堪愁。天生天杀何尝尽，人是人非殊未休。善偶鸳鸯头早白，能啼杜宇血先流。须知却被才为害，及至无才又却忧。
三十年吟
作者：邵雍
朝代：宋

三十年间更一世，其间堪笑復堪愁。
天生天杀何尝尽，人是人非殊未休。
善偶鸳鸯头早白，能啼杜宇血先流。
须知却被才为害，及至无才又却忧。
三十年吟
作者：邵雍
朝代：宋
体裁：古风

比三十年前，今日为艰难。比三十年后，今日为安闲。治久人思乱，乱久人思安。安得千年鹤，乘去游仙山。
三十年吟
作者：邵雍
朝代：宋

比三十年前，今日爲艱難。
比三十年後，今日爲安閑。
治久人思亂，亂久人思安。
安得千年鶴，乘去遊仙山。
三惑
作者：邵雍
朝代：宋

老而不歇是一惑，安而不乐是二惑。
闲而不清是三惑，三者之惑自戕贼。
三惑
作者：邵雍
朝代：宋

老而不歇是一惑，安而不乐是二惑，闲而不清是三惑，三者之惑自戕贼。
三惑
作者：邵雍
朝代：宋

老而不歇是一惑，安而不樂是二惑。
閑而不清是三惑，三者之惑自戕賊。
三月吟
作者：邵雍
朝代：宋

满城尽日行春去，言会行春还有数。
真宰何尝不发生，游人其那无凭据。
梨花着雨漫成啼，柳絮因风肯住。
一片清明好意多，柰何意好难分付。
三月吟
作者：邵雍
朝代：宋

满城尽日行春去，言会行春还有数。真宰何尝不发生，游人其那无凭据。梨花著雨漫成啼，柳絮因风争肯住。一片清明好意多，奈何意好难分付。
三月吟
作者：邵雍
朝代：宋

滿城盡日行春去，言會行春還有數。
真宰何嘗不發生，遊人其那無憑據。
梨花著雨漫成啼，柳絮因風肯住。
一片清明好意多，柰何意好難分付。
三王
作者：邵雍
朝代：宋
体裁：七言绝句

三王之世正如秋，权重权轻事有由。深谷为陵岸为谷，陵迁谷变不知休。
三王
作者：邵雍
朝代：宋

三王之世正如秋，權重權輕事有由。
深谷爲陵岸爲谷，陵遷谷變不知休。
三皇吟
作者：邵雍
朝代：宋

三皇之世正熙熙，乌鹊之巢俯可窥。当日一般情味切，初春天气早晨时。
三皇吟
作者：邵雍
朝代：宋

三皇之世正熙熙，乌鹊之巢俯可窥。
当日一般情味好，初春天气早晨时。
三皇吟
作者：邵雍
朝代：宋

三皇之世正熙熙，烏鵲之巢俯可窺。
當日一般情味好，初春天氣早晨時。
上下吟
作者：邵雍
朝代：宋

自下觀上，無限富貴。
自上觀下，無限賤貧。
自心觀物，何物能一。
自物觀心，何心不均。
上下吟
作者：邵雍
朝代：宋
体裁：四言诗

自下观上，无限富贵。自上观下，无限贱贫。自心观物，何物能一。自物观心，何心不均。
上寺看南山
作者：邵雍
朝代：宋

叠叠是峰峦，西连梁雍宽。与其行里看，不若坐中观。包括经唐汉，并吞历晋韩。消沉事难问，唯尔尚巑岏。
上寺看南山
作者：邵雍
朝代：宋

疊疊是峯巒，西連梁雍寬。
與其行裏看，不若坐中觀。
包括經唐漢，并吞歷晉韓。
消沉事難問，唯爾尚巑岏。
上寺看南山
作者：邵雍
朝代：宋

迭迭是峯峦，西连梁雍宽。
与其行裏看，不若坐中观。
包括经唐汉，并吞历晋韩。
消沉事难问，唯尔尚巑岏。
上巳觀花思友人
作者：邵雍
朝代：宋

上巳觀花花意穠，今年正與昔年同。
當時同賞知何處，把酒猶能對遠風。
上巳观花思友人
作者：邵雍
朝代：宋
体裁：七言绝句

上巳观花花意秾，今年正与昔年同。当时同赏知何处，把酒犹能对远风。
不再吟
作者：邵雍
朝代：宋
体裁：四言诗

春无再至，花无再开。人无再少，时无再来。
不再吟
作者：邵雍
朝代：宋

春無再至，花無再開。
人無再少，時無再來。
不出吟
作者：邵雍
朝代：宋
体裁：五言绝句

冬夏远难出，止行南北园。如逢好风景，亦可至三天。
不出吟
作者：邵雍
朝代：宋

冬夏遠難出，止行南北園。
如逢好風景，亦可至三天。
不去吟
作者：邵雍
朝代：宋
体裁：古风

行年六十六，不去两般事。用诗赠真宰，以酒劝象帝。面未发酡颜，心先动和气。俯仰天地间，自知无所愧。
不去吟
作者：邵雍
朝代：宋

行年六十六，不去兩般事。
用詩贈真宰，以酒勸象帝。
面未發酡顔，心先動和氣。
俯仰天地間，自知無所愧。
不可知吟
作者：邵雍
朝代：宋

犁牛生騂角，老蚌産明珠。
人雖欲勿用，山川其舍諸。
事固不可知，物亦難其拘。
一歸于臆度，義失乎精粗。
不可知吟
作者：邵雍
朝代：宋
体裁：古风

犁牛生骍角，老蚌产明珠。人虽欲勿用，山川其舍诸。事固不可知，物亦难其拘。一归于臆度，义失乎精粗。
不同吟
作者：邵雍
朝代：宋
体裁：四言诗

君子之人，与己非比。闻善则乐，见贤则喜。小人之人，与己非恶。闻善则憎，见贤则怒。
不同吟
作者：邵雍
朝代：宋

君子之人，与已非比。
闻善则乐，见贤则喜。
小人之人，与已非恶。
闻善则憎，见贤则怒。
不同吟
作者：邵雍
朝代：宋

君子之人，與己非比。
聞善則樂，見賢則喜。
小人之人，與己非惡。
聞善則憎，見賢則怒。
不同吟
作者：邵雍
朝代：宋
体裁：四言诗

求者不得，辞者不能。二者相去，其远几程。
不同吟
作者：邵雍
朝代：宋

求者不得，辭者不能。
二者相去，其遠幾程。
不善吟
作者：邵雍
朝代：宋
体裁：四言诗

不良之人，禀气非正。蛇蝎其情，豺狼其性。至良之人，禀气清明。金玉其性，芝兰其情。
不善吟
作者：邵雍
朝代：宋

不良之人，稟氣非正。
蛇蝎其情，豺狼其性。
至良之人，稟氣清明。
金玉其性，芝蘭其情。
不善吟
作者：邵雍
朝代：宋
体裁：古风

悲哉不善人，禀此凶戾德。非唯败人家，又能败人国。
不善吟
作者：邵雍
朝代：宋

悲哉不善人，稟此凶戾德。
非唯敗人家，又能敗人國。
不寝
作者：邵雍
朝代：宋
体裁：古风

闲坐更已深，就寝夜尚永。展转不成寐，却把前事省。奠枕时昏昏，拥衾还耿耿。西窗明月中，数叶芭蕉影。
不寝
作者：邵雍
朝代：宋

闲坐更已深，就寝夜尚永。
殿转不成寐，却把前事省。
奠枕时昏昏，拥衾还耿耿。
西窗明月中，数叶芭蕉影。
不寢
作者：邵雍
朝代：宋

閑坐更已深，就寢夜尚永。
展轉不成寐，却把前事省。
奠枕時昏昏，擁衾還耿耿。
西窗明月中，數葉芭蕉影。
不愿吟
作者：邵雍
朝代：宋
体裁：古风

不愿朝廷命官职，不愿朝廷赐粟帛。惟愿朝廷省徭役，庶几天下少安息。
不知吟
作者：邵雍
朝代：宋
体裁：四言诗

不知阴阳，不知天地。不知人情，不知物理。强为人师，宁不自愧。
不知吟
作者：邵雍
朝代：宋

不知陰陽，不知天地。
不知人情，不知物理。
强爲人師，寧不自愧。
不老吟
作者：邵雍
朝代：宋
体裁：五言绝句

人无不老理，日有再中时。不老必无也，再中应有之。
不老吟
作者：邵雍
朝代：宋

人無不老理，日有再中時。
不老必無也，再中應有之。
不肖吟
作者：邵雍
朝代：宋

不肖之人，志在游荡。
身在屋下，心在屋上。
不肖之子，志在浮夸。
身尚不保，焉能保家。
不肖吟
作者：邵雍
朝代：宋

不肖之人，志在游荡。身在屋下，心在屋上。不肖之子，志在浮誇。身尚不保，焉能保家。
不肖吟
作者：邵雍
朝代：宋

不肖之人，志在遊蕩。
身在屋下，心在屋上。
不肖之子，志在浮誇。
身尚不保，焉能保家。
不願吟
作者：邵雍
朝代：宋

不願朝廷命官職，不願朝廷賜粟帛。
惟願朝廷省徭役，庶幾天下少安息。
与人话旧
作者：邵雍
朝代：宋

耳目所闻见，且言三十春。
才更十次闰，已换一番人。
圮族绮纨故，朱门车马新。
从来皆偶尔，可者谓功勳。
与人话旧
作者：邵雍
朝代：宋

耳目所闻见，且言三十春。才更十次闰，已换一番人。圯族绮纨故，朱门车马新。从来皆偶尔，何者谓功勋。
与人话旧
作者：邵雍
朝代：宋

耳目所闻见，且言三十春。
纔更十次闰，已换一番人。
圮族绮纨故，朱门车马新。
从来皆偶尔，何者谓功勋。
世上吟
作者：邵雍
朝代：宋

世上偷閑始得閑，我生長在不忙間。
光陰有限同歸老，風月無涯可慰顔。
坐卧遶身唯水竹，登臨滿目但雲山。
醉眠只就花陰下，轉破花陰夢始還。
世上吟
作者：邵雍
朝代：宋

世上偷闲始得闲，我生长在不忙间。光阴有限同归老，风月无涯可慰颜。坐卧绕身唯水竹，登临满目但云山。醉眠只就花阴下，转破花阴梦始还。
世上吟
作者：邵雍
朝代：宋

世上偷闲始得闲，我生长在不忙间。
光阴有限同归老，风月无涯可慰颜。
坐卧边身唯水竹，登临满目但云山。
醉眠只就花阴下，转破花阴梦始还。
世上吟
作者：邵雍
朝代：宋

世上偷闲始得闲，我生长在不忙间。
光阴有限同归老，风月无涯可慰颜。
坐卧遶身唯水竹，登临满目但云山。
醉眠只就花阴下，转破花阴梦始还。
东海有大鱼
作者：邵雍
朝代：宋
体裁：古风

东海有大鱼，罔罟无能近。砀然一失水，蝼蚁得而困。
东轩前添色牡丹一株开二十四枝成二绝呈诸公
作者：邵雍
朝代：宋

牡丹一株开绝伦，二十四枝娇娥颦。天下唯洛十分春，邵家独得七八分。牡丹一株开绝奇，二十四枝娇娥围。满洛城人都不知，邵家独占春风时。
东轩前添色牡丹一株开二十四枝成二绝呈诸公·其二
作者：邵雍
朝代：宋
体裁：七言绝句

牡丹一株开绝奇，二十四枝娇娥围。满洛城人都不知，邵家独占春风时。
东轩消梅初开劝客酒二首
作者：邵雍
朝代：宋

为爱消梅胜早梅，数枝先发日徘徊。若教岭表腊前尽，安有洛阳正后开。香逐暖风初出谷，艳随芳酒正浮醅。佳宾会取东君意，莫负乘春此际来。春色融融满洛城，莫辞行乐慰平生。深思闲友开眉笑，重惜梅花照眼明。况是山翁差好事，可怜芳酒最多情。此时不向樽前醉，更向何时醉太平。
东轩消梅初开劝客酒二首·其一
作者：邵雍
朝代：宋

为爱消梅胜早梅，数枝先发日徘徊。
若教岭表腊前尽，安有洛阳正后开。
香逐暖风初出谷，艷随芳酒正浮醅。
佳宾会取东君意，莫负乘春此际来。
东轩消海初开劝客酒二首
作者：邵雍
朝代：宋

为爱消梅胜早梅，数枝先发日徘徊。若教岭表腊前尽，安有洛阳正后开。香逐暖风初出谷，艳随芳酒正浮醅。佳宾会取东君意，莫负乘春此际来。
东轩消海初开劝客酒二首
作者：邵雍
朝代：宋
体裁：七言律诗

春色融融满洛城，莫辞行乐慰平生。深思闲友开眉笑，重惜梅花照眼明。况是山翁差好事，可怜芳酒最多情。此时不向樽前醉，更向何时醉太平。
东轩黄红二梅正开坐上书呈友人
作者：邵雍
朝代：宋

一年一度见双梅，能见双梅几度开。
人寿百年今六十，休论闲事且啣杯。
东轩黄红二梅正开坐上书呈友人
作者：邵雍
朝代：宋

一年一度见双梅，能见双梅几度开。人寿百年今六十，休论闲事且衔杯。
东轩黄红二梅正开坐上书呈友人
作者：邵雍
朝代：宋

一年一度见双梅，能见双梅几度开。
入寿百年今六十，休论闲事且衔杯。
两岁锦幈之游不克见郑令因以寄之
作者：邵雍
朝代：宋

岁岁羣芳正烂开，锦幈山下赏春来。
两年不得陪山躅，洞裏仙人出未迴。
两犯吟
作者：邵雍
朝代：宋

这般事业人难继，此箇功夫世莫传。
窥牖知天乃常事，不窥牖见是知天。
中原吟
作者：邵雍
朝代：宋
体裁：四言诗

中原之师，仁义为主。仁义既无，四夷来侮。
中原吟
作者：邵雍
朝代：宋

中原之師，仁義爲主。
仁義既無，四夷來侮。
中和吟
作者：邵雍
朝代：宋

性亦故无他，须是识中和。心上语言少，人间事体多。如霖回久旱，似药起沉痾。一物尚不了，其如万物何。
中和吟
作者：邵雍
朝代：宋

性亦故无他，须是识中和。
心上语言少，人间事体多。
如霖回外旱，似药起沉痾。
一物尚不了，其如万物何。
中和吟
作者：邵雍
朝代：宋

性亦故无他，须是识中和。
心上语言少，人间事体多。
如霖迴久旱，似药起沉痾。
一物尚不了，其如万物何。
中和吟
作者：邵雍
朝代：宋

性亦故無他，須是識中和。
心上語言少，人間事體多。
如霖迴久旱，似藥起沉痾。
一物尚不了，其如萬物何。
中秋吟
作者：邵雍
朝代：宋

中秋光景好，况复月团圆。
大抵众所家，奈何兼独难。
天晴仍客好，酒美更身安。
四者若阙一，不能成此欢。
中秋吟
作者：邵雍
朝代：宋

中秋光景好，况复月团圆。大抵众所爱，奈何兼独难。天晴仍客好，酒美更身安。四者若阙一，不能成此欢。
中秋吟
作者：邵雍
朝代：宋

中秋光景好，况復月团圆。
大抵众所爱，柰何兼独难。
天晴仍客好，酒美更身安。
四者若阙一，不能成此欢。
中秋吟
作者：邵雍
朝代：宋

中秋光景好，況復月團圓。
大抵衆所愛，柰何兼獨難。
天晴仍客好，酒美更身安。
四者若闕一，不能成此歡。
中秋月
作者：邵雍
朝代：宋
体裁：七言律诗

一年一度中秋夜，十度中秋九度阴。求满直须当夜半，要明仍候到天心。无云照处情非浅，不睡观时意更深。徒爱古人诗句好，何堪千里共如今。
中秋月
作者：邵雍
朝代：宋

一年一度中秋夜，十度中秋九度阴。
求满直须当夜半，要明仍候到天心。
无去照处情非浅，不睡观时意更深。
徒爱古人诗句好，何堪千里共如今。
中秋月
作者：邵雍
朝代：宋

一年一度中秋夜，十度中秋九度陰。
求滿直須當夜半，要明仍候到天心。
無雲照處情非淺，不睡觀時意更深。
徒愛古人詩句好，何堪千里共如今。
为人吟
作者：邵雍
朝代：宋

为人须是与人羣，不与人羣不尽人。
大舜与人焉有异，帝尧亲族亦推伦。
人心龃龉一身病，事体和谐四海春。
心在四支心是主，四支又復远于身。
为人吟
作者：邵雍
朝代：宋

为人须是与人群，不与人群不尽人。大舜与人焉有异，帝尧亲族亦推伦。人心龃龉一身病，事体和谐四海春。心在四支心是主，四支又复远于身。
为善吟
作者：邵雍
朝代：宋
体裁：五言律诗

人之为善事，善事义当为。金石犹能动，鬼神其可欺。事须安义命，言必道肝脾。莫问身之外，人知与不知。
为客吟
作者：邵雍
朝代：宋

忽忆南秦为客日，洛阳东望隔秦川。云山去此二千里，岁月于今十九年。柳色得非新婀娜，江声应是旧潺湲。衰躯设使能重往，畴昔情怀奈杳然。忽忆东朐为客日，壮心初见水云乡。岛夷居处邻荒服，潮水来时杂海商。卧看苍溟围大块，坐观红日出扶桑。虚生虚死人何限，男子之称不易当。忽忆东吴为客日，当年意气乐从游。登山未始等闲辍，饮酒何尝容易休。万柄荷香经楚甸，一帆风软过扬州。追思何异邯郸梦，瞬息光阴三十秋。忽忆太原为客日，经秋纵酒未成归。远山近水都成恨，高阁斜阳尽是悲。年少不禁花到眼，情多唯只泪沾衣。如今老向洛城里，更没这般愁到眉。
为客吟
作者：邵雍
朝代：宋

忽忆太原为客日，经秋纵酒未成归。
远山近水都成限，高阁斜阳尽是悲。
年少不禁花到眼，情多唯只泪沾衣。
如今老向洛城里，更没这般愁到眉。
为客吟·其一
作者：邵雍
朝代：宋

忽忆南秦为客日，洛阳东望隔秦川。云山去此二千里，岁月于今十九年。柳色得非新婀娜，江声应是旧潺湲。衰躯设使能重往，畴昔情怀奈杳然。
为客吟·其一
作者：邵雍
朝代：宋

忽忆南秦为客日，洛阳东望隔秦川。
云山去此二千里，岁月于今十九年。
柳色得非新婀娜，江声应是旧潺湲。
衰躯设使能重往，畴昔情怀柰杳然。
为客吟·其三
作者：邵雍
朝代：宋
体裁：七言律诗

忽忆东吴为客日，当年意气乐从游。登山未始等闲辍，饮酒何尝容易休。万柄荷香经楚甸，一帆风软过扬州。追思何异邯郸梦，瞬息光阴三十秋。
为客吟·其二
作者：邵雍
朝代：宋

忽忆东朐为客日，壮心初见水云乡。岛夷居处邻荒服，潮水来时杂海商。卧看苍溟围大块，坐观红日出扶桑。虚生虚死人何限，男子之称不易当。
为客吟·其二
作者：邵雍
朝代：宋

忽忆东朐为客日，壮心初见水云乡。
岛夷居处隣荒服，潮水来时杂海商。
卧看苍溟围大块，坐观红日出扶桑。
虚生虚死人何限，男子之称不易当。
为客吟·其四
作者：邵雍
朝代：宋

忽忆太原为客日，经秋纵酒未成归。
远山近水都成恨，高阁斜阳尽是悲。
年少不禁花到眼，情多唯只泪沾衣。
如今老向洛城裏，更没这般愁到眉。
为客吟·其四
作者：邵雍
朝代：宋

忽忆太原为客日，经秋纵酒未成归。远山近水都成恨，高阁斜阳尽是悲。年少不禁花到眼，情多唯只泪沾衣。如今老向洛城里，更没这般愁到眉。
举世吟
作者：邵雍
朝代：宋
体裁：五言绝句

举世自纷纷，谁为无事人。吾生独何幸，卧看洛阳春。
举酒吟
作者：邵雍
朝代：宋

闲与宾朋饮酒杯，杯中长似有花开。清谈才向口中出，和气已从心上来。物外意非由象得，坐间春不自天回。施之天下能如此，天下何忧不放怀。
举酒吟
作者：邵雍
朝代：宋

闲与宾朋饮酒杯，杯中长似有花开。
清谈纔向口中出，和气已从心上来。
物外意非由象得，坐间春不自天迴。
施之天下能如此，天下何忧不放怀。
久旱吟
作者：邵雍
朝代：宋
体裁：四言诗

久旱望雨，久雨思晴。天之常道，人之常情。
义利吟
作者：邵雍
朝代：宋
体裁：四言诗

意不若义，义不若利。利之使人，能忘生死。利不若义，义不若意。意之使人，能动天地。
义利吟
作者：邵雍
朝代：宋

贲于丘园，束帛戋戋。
义既在前，利在其间。
舍尔灵龟，归我朵颐。
义既失之，利何能为。
尚义必让，君子道长。
尚利必争，小人道行。
义利吟
作者：邵雍
朝代：宋

贲于丘园，束帛戋戋。义既在前，利在其间。舍尔灵龟，观我朵颐。义既失之，利何能为。尚义必让，君子道长。尚利必争，小人道行。
义利吟·其一
作者：邵雍
朝代：宋
体裁：四言诗

君子尚义，小人尚利。尚利则乱，尚义则治。
乐乐吟
作者：邵雍
朝代：宋
体裁：古风

吾常好乐乐，所乐无害义。乐天四时好，乐地百物备。乐人有美行，乐己能乐事。此数乐之外，更乐微微醉。
乐春吟
作者：邵雍
朝代：宋

四时唯爱春，春更家春分。
有暖温存物，无寒著莫人。
好花方蓓蕾，美酒正轻醇。
安乐窝中客，如何不半醺。
乐春吟
作者：邵雍
朝代：宋

四时唯爱春，春更爱春分。
有暖温存物，无寒着莫人。
好花方蓓蕾，美酒正轻醇。
安乐窝中客，如何不半醺。
乐春吟
作者：邵雍
朝代：宋

四时唯爱春，春更爱春分。有暖温存物，无寒著莫人。好花方蓓蕾，美酒正轻醇。安乐窝中客，如何不半醺。
乐毅吟
作者：邵雍
朝代：宋

乐毅事燕时，其心有深旨。破齐七十城，迎刃不遗矢。岂留即墨莒，却与燕有二。欲使燕遂王，天下自齐始。岂意志未申，昭王一旦死。惠王固不知，使人代其位。强燕自此衰，何复能振起。自古君与臣，济会非容易。重惜千万年，英雄为流涕。
乐毅吟
作者：邵雍
朝代：宋

乐毅事燕时，其心有深皆。
破齐七十城，迎刃不遗矢。
岂留即墨莒，却与燕有二。
欲使燕遂王，天下自齐始。
岂意志未申，昭王一旦死。
惠王固不知，使人代其位。
强燕自此衰，何復能振起。
自古君与臣，济会非容易。
重惜千万年，英雄为流涕。
乐物吟
作者：邵雍
朝代：宋
体裁：古风

日月星辰天之明，耳目口鼻人之灵。皇王帝伯由之生，天意不远人之情。飞走草木类既别，士农工商品自成。安得岁丰时长平，乐与万物同其荣。
乐物吟
作者：邵雍
朝代：宋
体裁：六言诗

物有声色气味，人有耳目口鼻。万物于人一身，反观莫不全备。
九日登壽安縣錦幈山下宿邑中·其一
作者：邵雍
朝代：宋

煙嵐一簇特崔嵬，到此令人心自灰。
上有神仙不知姓，洞門閑倚白雲開。
九日登壽安縣錦幈山下宿邑中·其二
作者：邵雍
朝代：宋

並轡西遊疊石溪，斷崖環合與雲齊。
飛泉亦有留人意，肯負他年尚此樓。
九日登寿安县锦屏山下宿邑中
作者：邵雍
朝代：宋

烟岚一簇特崔鬼，到此令人心自灰。上有神仙不知姓，洞门闲倚白云开。并辔西游叠石溪，断崖环合与云齐。飞泉亦有留人意，肯负他年尚此栖。
九日登寿安县锦屏山下宿邑中·其一
作者：邵雍
朝代：宋

烟岚一簇特崔鬼，到此令人心自灰。上有神仙不知姓，洞门闲倚白云开。
九日登寿安县锦屏山下宿邑中·其二
作者：邵雍
朝代：宋

并辔西游叠石溪，断崖环合与云齐。飞泉亦有留人意，肯负他年尚此栖。
九日登寿安县锦幈山下宿邑中·其一
作者：邵雍
朝代：宋

烟岚一簇特崔嵬，到此令人心自灰。
上有神仙不知姓，洞门闲倚白云开。
九日登寿安县锦幈山下宿邑中·其二
作者：邵雍
朝代：宋

并辔西游迭石溪，断崖环合与云齐。
飞泉亦有留人意，肯负他年尚此楼。
乞笛竹
作者：邵雍
朝代：宋

洛人好种花，唯我好种竹。所好虽不同，其心亦自足。花止十日红，竹能经岁绿。俱沾雨露恩，独无霜雪辱。
乞笛竹
作者：邵雍
朝代：宋

洛人好种花，唯我好种竹。
所好虽不同，其心亦自足。
花止十日红，竹能经岁绿。
俱霑雨露恩，独无霜雪辱。
乞笛竹
作者：邵雍
朝代：宋

洛人好種花，唯我好種竹。
所好雖不同，其心亦自足。
花止十日紅，竹能經歲綠。
俱霑雨露恩，獨無霜雪辱。
乞笛竹栽于李少保宅
作者：邵雍
朝代：宋

浪种闲花占地生，未尝容易暂留情。奈何苦爱凌霜节，况是犹存镂管名。待凤至时当有实，学龙吟处岂无声。幽人愿乞数枝种，得自君家又更荣。
乞笛竹栽于李少保宅
作者：邵雍
朝代：宋

浪种闲花占地生，未尝容易暂留情。
柰何苦爱凌霜节，况是犹存缕管名。
待凤至时当有实，学龙吟处岂无声。
幽人愿乞数枝种，得自君家又更荣。
乞笛竹栽於李少保宅
作者：邵雍
朝代：宋

浪种闲花占地生，未尝容易暂留情。
奈何苦爱凌霜节，况是犹存缕管名。
待凤至时当有实，学龙吟处岂无声。
幽人愿乞数枝种，得自君家又更荣。
乞笛竹栽於李少保宅
作者：邵雍
朝代：宋

浪種閑花占地生，未嘗容易暫留情。
柰何苦愛凌霜節，況是猶存縷管名。
待鳳至時當有實，學龍吟處豈無聲。
幽人願乞數枝種，得自君家又更榮。
书事吟
作者：邵雍
朝代：宋
体裁：七言律诗

他山有石能攻玉，玉未全成老已催。有限光阴随事去，无涯衰朽逐人来。陶镕情性诗千首，燮理筋骸酒一杯。六十六年无事日，心源方始似昭回。
书事吟
作者：邵雍
朝代：宋

天地有常理，日月无循行。
饱食高眠外，率是皆虚名。
虽乏伊吕才，不失尧舜氓。
何须身作相，然后为太平。
书事吟
作者：邵雍
朝代：宋

天地有常理，日月无遁行。饱食高眠外，率是皆虚名。虽乏伊吕才，不失尧舜氓。何须身作相，然后为太平。
书亡弟殡所
作者：邵雍
朝代：宋
体裁：四言诗

后乎吾来，先乎吾往。当往之初，殊不相让。
书皇极经世后
作者：邵雍
朝代：宋

朴散人道立，法始乎羲皇。
岁月易迁革，书传难考详。
二帝启禅让，三王正纪纲。
五伯仗形胜，七国争强梁。
两汉骧龙凤，三分走虎狼。
西晋擅风流，羣凶来北荒。
东晋事清芬，传声宋齐梁。
逮陈不足算，江表成悲伤。
后魏乘晋弊，扫除几小康。
迁洛未甚久，旋闻东西将。
北齐举爝火，后周驰星光。
随能一统之，驾福于巨唐。
五代如传舍，天下徒扰攘。
不有真主出，何由奠中央。
一万里区字，四千年兴亡。
五百主肇位，七十国开疆。
或混同六合，或控制一方。
或创业先后，或垂祚短长。
或奋于将坠，或夺于已昌。
或火兴无妄，或福会不祥。
或患生藩屏，或难起萧墙。
或病由唇齿，或疾亟膏肓。
谈笑萌事端，酒食开战场。
情慾之一发，利害之相戕。
剧力恣吞噬，无涯罹祸殃。
山川纔表裏，丘陇又荒凉。
荆棘除难尽，芝兰种未芳。
龙蛇走平地，玉石碎昆岗。
善设称周孔，能齐是老庄。
柰何言已病，安得意都忘。
书皇极经世后
作者：邵雍
朝代：宋

朴散人道立，法始乎羲皇。
岁月易迁革，书传难考详。
二帝启禅让，三王正纪纲。
五伯仗形胜，七国争强梁。
两汉骧龙凤，三分走虎狼。
西晋擅风流，群凶来北荒。
东晋事清芬，传馨宋齐梁。
逮陈不足算，江表成悲伤。
后魏乘晋弊，扫除几小康。
迁洛未甚久，旋闻东西将。
北齐举爝火，后周驰星光。
隋能一统之，驾福于巨唐。
五代如传舍，天下徒扰攘。
不有真主出，何由奠中央。
一万时区字，四千年兴亡。
五百主肇位，七十国开疆。
或混同六合，或控制一方。
或创业先后。或垂祚短长。
或奋于将坠，或奋于已昌。
或灾兴无妄，或福会不祥。
或患生藩屏，或难起萧墙。
或病由唇齿，或疾亟膏肓。
谈笑萌事端，酒食开战场。
情欲之一发，利害之相戕。
剧力恣知噬，无涯罹祸殃。
山川才表里，丘陇又荒凉。
荆棘除难尽，芝兰种未芳。
龙蛇走平地，玉石碎昆岗。
善设称周孔，能齐是老庄，
奈何言已病，安得意都忘。
书皇极经世后
作者：邵雍
朝代：宋

朴散人道立，法始乎羲皇。岁月易迁革，书传难考详。二帝启禅让，三王正纪纲。五伯仗形胜，七国争强梁。两汉骧龙凤，三分走虎狼。西晋擅风流，群凶来北荒。东晋事清芬，传馨宋齐梁。逮陈不足算，江表成悲伤。后魏乘晋弊，扫除几小康。迁洛未甚久，旋闻东西将。北齐举爝火，后周驰星光。隋能一统之，驾福于巨唐。五代如传舍，天下徒扰攘。不有真主出，何由奠中央。一万里区宇，四千年兴亡。五百主肇位，七十国开疆。或混同六合，或控制一方。或创业先后，或垂祚短长。或奋于将坠，或夺于巳昌。或灾兴无妄，或福会不祥。或患生藩屏，或难起萧墙。或病由唇齿，或疾亟膏肓。谈笑萌事端，酒食开战场。情欲之一发，利害之相戕。剧力恣吞噬，无涯罹祸殃。山川才表里，丘垄又荒凉。荆棘除难尽，芝兰种未芳。龙蛇走平地，玉石碎昆岗。善设称周孔，能齐是老庄。奈何言已病，安得意都忘。
乱石吟
作者：邵雍
朝代：宋

天津多乱石，石裏闲寻觅。
真玉固难求，似玉亦难得。
徒有碌碌青，亦有磷磷白。
柰无清越声，更无温润色。
乱石吟
作者：邵雍
朝代：宋

天津多乱石，石里闲寻覔。
真玉固难求，似玉亦难得。
徒有碌碌青，亦有磷磷白。
奈无清越声，更无温润色。
乱石吟
作者：邵雍
朝代：宋

天津多乱石，石里闲寻觅。全玉固难求，似玉亦难得。徒有碌碌青，亦有磷磷白。奈无清越声，更无温润色。
乾坤吟
作者：邵雍
朝代：宋

用九見羣龍，首能出庶物。
用六利永貞，因乾以爲利。
四象以九成，遂爲三十六。
四象以六成，遂成二十四。
如何九與六，能盡人間事。
乾坤吟
作者：邵雍
朝代：宋

用九见群龙，首能出庶物。用六利永贞，因乾以为利。四象以九成，遂为三十六。四象以六成，遂成二十四。如何九与六，能尽人间事。
乾坤吟·其二
作者：邵雍
朝代：宋

道不遠于人，乾坤只在身。
誰能天地外，別去覓乾坤。
乾坤吟二首
作者：邵雍
朝代：宋

意亦心所至，言须耳所闻。谁云天地外，别有好乾坤。道不远于人，乾坤只在身。谁能天地外，别去觅乾坤。
乾坤吟二首·其一
作者：邵雍
朝代：宋

意亦心所至，言须耳所闻。谁云天地外，别有好乾坤。
乾坤吟二首·其二
作者：邵雍
朝代：宋

道不远于人，乾坤只在身。谁能天地外，别去觅乾坤。
亂石吟
作者：邵雍
朝代：宋

天津多亂石，石裏閑尋覓。
真玉固難求，似玉亦難得。
徒有碌碌青，亦有磷磷白。
柰無清越聲，更無溫潤色。
争让吟
作者：邵雍
朝代：宋

有让岂无争，无沿安有革。
争让起于心，沿革生于迹。
义轩让以道，尧舜让以德。
汤武争以功，桓文争以力。
争让吟
作者：邵雍
朝代：宋
体裁：古风

有让岂无争，无沿安有革。争让起于心，沿革生于迹。羲轩让以道，尧舜让以德。汤武争以功，桓文争以力。
事体吟
作者：邵雍
朝代：宋
体裁：五言绝句

语言须中节，义理贵从宜。可革仍三就，当行必再思。
事急吟
作者：邵雍
朝代：宋
体裁：五言绝句

旱极望雨意，病危思药心。人人当此际，不待劝而深。
事急吟
作者：邵雍
朝代：宋

旱極望雨意，病危思藥心。
人人當此際，不待勸而深。
事體吟
作者：邵雍
朝代：宋

語言須中節，義理貴從宜。
可革仍三就，當行必再思。
二十九日依韵和洛阳陆刚叔主簿见赠
作者：邵雍
朝代：宋

一霎萧萧晚雨余，凤凰楼下偶驱车。
郄诜片玉如能挹，乐广青天幸未疏。
相阔夏秋闻甚事，可亲灯火读何书。
恨无束帛嘉程子，从自悁悁返弊庐。
二十九日依韵和洛阳陆刚叔主簿见赠
作者：邵雍
朝代：宋

一霎萧萧晚雨余，凤凰楼下偶驱车。
郄诜片玉知能挹，乐广青天幸未踈。
相阔夏秋闻甚事，可亲灯火读何书。
恨无束帛嘉程子，徒自悁悁返弊庐。
二十九日依韵和洛阳陆刚叔主簿见赠
作者：邵雍
朝代：宋

一霎萧萧晚雨馀，凤凰楼下偶驱车。郤诜片玉知能忆，乐广青天幸未疏。相阔夏秋闻甚事，可亲灯火读何书。恨无束帛嘉程子，徒自悁悁返弊庐。
二十九日依韻和洛陽陸剛叔主簿見贈
作者：邵雍
朝代：宋

一霎蕭蕭晚雨餘，鳳凰樓下偶驅車。
郄詵片玉知能挹，樂廣青天幸未踈。
相闊夏秋聞甚事，可親燈火讀何書。
恨無束帛嘉程子，徒自悁悁返弊廬。
二十二日晚步天津次日有詩
作者：邵雍
朝代：宋

溪翁昨晚步天津，步到天津佇立頻。
洛水只聞煎去棹，西風唯解促行人。
山川慘淡籠寒雨，樓觀參差鏁暮雲。
此景分明誰會得，欲霜時候鴈來賓。
二十二日晚步天津次日有诗
作者：邵雍
朝代：宋

溪翁昨晚步天津，步到天津伫立频。
洛水只闻煎去棹，西风唯解促行人。
山川惨淡笼寒雨，楼观参差鏁暮云。
此景分明谁会得，欲霜时候鴈来宾。
二十二日晚步天津次日有诗
作者：邵雍
朝代：宋
体裁：七言律诗

溪翁昨晚步天津，步到天津伫立频。洛水只闻煎去棹，西风唯解促行人。山川惨淡笼寒雨，楼观参差锁暮云。此景分明谁会得，欲霜时候雁来宾。
二十五日依韵和左藏吴传正寺丞见赠
作者：邵雍
朝代：宋

上阳光景好看书，非象之中有坦途。
良月引归芳草渡，快风飞过洞庭湖。
不因赤水时时往，焉有黄芽日日娱。
莫道天津便无事，也须闲处着功夫。
二十五日依韵和左藏吴传正寺丞见赠
作者：邵雍
朝代：宋

上阳光景好看书，非象之中有坦途。良月引归芳草渡，快风飞过洞庭湖。不因赤水时时往，焉有黄芽日日娱。莫道天津便无事，也须闲处著功夫。
二十五日依韻和左藏吳傳正寺丞見贈
作者：邵雍
朝代：宋

上陽光景好看書，非象之中有坦途。
良月引歸芳草渡，快風飛過洞庭湖。
不因赤水時時往，焉有黄芽日日娛。
莫道天津便無事，也須閑處著功夫。
二十日到城中見交舊
作者：邵雍
朝代：宋

年年此際走煙嵐，人亦何嘗謂我貪。
歸見交親話清勝，且無防患在三緘。
二十日到城中见交旧
作者：邵雍
朝代：宋
体裁：七言绝句

年年此际走烟岚，人亦何尝谓我贪。归见交亲话清胜，且无防患在三缄。
二月吟
作者：邵雍
朝代：宋

林下故无知，唯知二月期。
酒尝新热后，花赏半开时。
只有醺酣趣，殊无烂熳悲。
谁能将此景，长贮在心脾。
二月吟
作者：邵雍
朝代：宋

林下故无知，唯知二月期。酒尝新熟后，花赏半开时。只有醺酣趣，殊无烂漫悲。谁能将此景，长贮在心脾。
二月吟
作者：邵雍
朝代：宋

林下故无知，唯知二月期。
酒尝新熟后，花赏半开时。
只有醺酣趣，殊无烂熳悲。
谁能将此景，长贮在心脾。
二月吟
作者：邵雍
朝代：宋

林下故無知，唯知二月期。
酒嘗新熟後，花賞半開時。
只有醺酣趣，殊無爛熳悲。
誰能將此景，長貯在心脾。
二色桃
作者：邵雍
朝代：宋

施朱施粉色俱好，倾国倾城艳不同。疑是蕊宫双姊妹，一时俱肯嫁春风。
二色桃
作者：邵雍
朝代：宋

施朱施粉色俱好，倾国倾城艷不同。
疑是蕊宫双姊妹，一是俱肯嫁春风。
二色桃
作者：邵雍
朝代：宋

施朱施粉色俱好，傾國傾城艷不同。
疑是蕊宮雙姊妹，一是俱肯嫁春風。
二說吟
作者：邵雍
朝代：宋

治不變俗，教不易民。
甘龍之說，亦或可循。
常人習俗，學者溺聞。
商鞅之說，異乎所云。
二说吟
作者：邵雍
朝代：宋
体裁：四言诗

治不变俗，教不易民。甘龙之说，亦或可循。常人习俗，学者溺闻。商鞅之说，异乎所云。
五伯
作者：邵雍
朝代：宋
体裁：七言绝句

五伯之时正似冬，虽然三代莫同风。当初管晏权轻重，父子君臣尚且宗。
五伯
作者：邵雍
朝代：宋

五伯之時正似冬，雖然三代莫同風。
當初管晏權輕重，父子君臣尚且宗。
五帝
作者：邵雍
朝代：宋
体裁：七言绝句

五帝之时似日中，声明文物正融融。古今世盛无如此，过此其来便不同。
五帝
作者：邵雍
朝代：宋

五帝之時似日中，聲明文物正融融。
古今世盛無如此，過此其來便不同。
五相
作者：邵雍
朝代：宋

北巷通南陌，門連五相家。
水分池對岸，牆隔樹交花。
五相
作者：邵雍
朝代：宋
体裁：五言绝句

北巷通南陌，门连五相家。水分池对岸，墙隔树交花。
人事吟
作者：邵雍
朝代：宋
体裁：四言诗

人无取次，事莫因循。因循失事，取次坏人。人无率尔，事贵丁宁。率尔近薄，丁宁近诚。
人事吟
作者：邵雍
朝代：宋

人有去就，事无低昂。
迹有疎密，人无较量。
能此四者，自然久长。
人事吟
作者：邵雍
朝代：宋

人有去就，事无低昂。
迹有疏密，人无较量。
能此四者，自然久长。
人事吟
作者：邵雍
朝代：宋

人有去就，事無低昂。
跡有疎密，人無較量。
能此四者，自然久長。
人事吟
作者：邵雍
朝代：宋

人無取次，事莫因循。
因循失事，取次壞人。
人無率爾，事貴丁寧。
率爾近薄，丁寧近誠。
人事吟
作者：邵雍
朝代：宋

索炼无如事，难知莫若人。
人情随手别，事体到头均。
人事吟
作者：邵雍
朝代：宋

索鍊无如事，难知莫若人。人情随手别，事体到头均。
人事吟
作者：邵雍
朝代：宋

索鍊無如事，難知莫若人。
人情隨手別，事體到頭均。
人壽吟
作者：邵雍
朝代：宋

人壽百年間，其間多少難。
予今六十三，何止于一半。
骨瘦固非清，髮白豈謂筭。
便化不爲夭，況且粗康健。
人寿吟
作者：邵雍
朝代：宋

人寿百年间，其间多少难。予今六十三，何止于一半。骨瘦固非清，发白岂谓算。便化不为夭，况且粗康健。
人寿吟
作者：邵雍
朝代：宋

人寿百年间，其间多少难。
予今六十三，何止于一半。
骨瘦固非清，髮白岂谓筭。
便化不为夭，况且粗康健。
人心
作者：邵雍
朝代：宋

弟兄尚路人，它人安可从。
人心方寸间，山海几千里。
轻言托朋友，对面九嶷峰。
多花必早落，桃李不如松。
管鲍死已久，何人继其踪。
人心
作者：邵雍
朝代：宋

弟兄尚路人，它人安可从。人心方寸间，山海几千重。轻言托朋友，对面九嶷峰。多花必早落，桃李不如松。管鲍死已久，何人继其踪。
人心
作者：邵雍
朝代：宋

弟兄尚路人，它人安可从。
人心方寸间，山海几千重。
轻言託朋友，对面九嶷峰。
多花必早落，桃李不如松。
管鲍死已久，何人继其踪。
人心
作者：邵雍
朝代：宋

弟兄尚路人，它人安可從。
人心方寸間，山海幾千重。
輕言託朋友，對面九嶷峰。
多花必早落，桃李不如松。
管鮑死已久，何人繼其蹤。
人情吟
作者：邵雍
朝代：宋
体裁：四言诗

人达人情，无寡无广。天下之事，如指诸掌。
人情吟
作者：邵雍
朝代：宋

人達人情，無寡無廣。
天下之事，如指諸掌。
人情吟
作者：邵雍
朝代：宋
体裁：五言绝句

古事参今事，今人乃古人。只应情未浃，情浃自相亲。
人情吟
作者：邵雍
朝代：宋

古事參今事，今人乃古人。
只應情未浹，情浹自相親。
人灵吟
作者：邵雍
朝代：宋
体裁：古风

天地生万物，其间人最灵。既为人之灵，须有人之情。若无人之情，徒有人之形。
人物吟
作者：邵雍
朝代：宋

人盛必有衰，物生須有死。
既見身前人，乃知身後事。
身前人能興，身後事豈廢。
興廢先言人，然後語天地。
人物吟
作者：邵雍
朝代：宋
体裁：古风

人盛必有衰，物生须有死。既见身前人，乃知身后事。身前人能兴，身后事岂废。兴废先言人，然后语天地。
人物吟
作者：邵雍
朝代：宋

人破須至護，物破須至補。
補護既已多，卒歸于敗露。
人有人之情，物有物之理。
人物類不同，情理安有異。
人物吟
作者：邵雍
朝代：宋
体裁：古风

人破须至护，物破须至补。补护既已多，卒归于败露。人有人之情，物有物之理。人物类不同，情理安有异。
人玉吟
作者：邵雍
朝代：宋

玉不自珍人与珍，人珍何谢玉之纯。
然知粹美如终一，更看清光表裏真。
韬韫有名初在石，琢磨成器却须人。
古人已死不復见，被褐之言不谬云。
人玉吟
作者：邵雍
朝代：宋

玉不自珍人与珍，人珍何谢玉之纯。然知粹美始终一，更看清光表里真。韬韫有名初在石，琢磨成器却须人。古人已死不复见，被褐之言不谬云。
人玉吟
作者：邵雍
朝代：宋

玉不自珍人與珍，人珍何謝玉之純。
然知粹美如終一，更看清光表裏真。
韜韞有名初在石，琢磨成器却須人。
古人已死不復見，被褐之言不謬云。
人生一世吟
作者：邵雍
朝代：宋
体裁：古风

前有亿万年，后有亿万世。中间一百年，做得几何事。又况人之寿，几人能百岁。如何不喜欢，强自生憔悴。
人生一世吟
作者：邵雍
朝代：宋

前有億萬年，後有億萬世。
中間一百年，做得幾何事。
又況人之壽，幾人能百歲。
如何不喜歡，强自生憔悴。
人生長有兩般愁
作者：邵雍
朝代：宋

人生長有兩般愁，愁死愁生未易休。
或向利中窮力取，或于名上盡心求。
多思唯恐晚得手，未老已聞先白頭。
我有何功居彼上，其間掉臂獨無憂。
人生长有两般愁
作者：邵雍
朝代：宋
体裁：七言律诗

人生长有两般愁，愁死愁生未易休。或向利中穷力取，或于名上尽心求。多思唯恐晚得手，未老已闻先白头。我有何功居彼上，其间掉臂独无忧。
人貴有精神吟
作者：邵雍
朝代：宋

有貴有精神，精神多不醇。
有精神而醇，爲第一等人。
不醇無義理，是非隨怒喜。
怒以是爲非，喜以非爲是。
怒是善人疎，喜非小人比。
敗國與亡家，鮮有不由此。
娶妻娶柔和，嫁夫嫁才美。
安得正婦人，作配真男子。
人贵有精神吟
作者：邵雍
朝代：宋

人贵有精神，精神多不醇。有精神而醇，为第一等人。不醇无义理；是非随怒喜。怒以是为非，喜以非为是。怒是善人疏，喜非小人比。败国与亡家，鲜有不由此。娶妻娶柔和，嫁夫嫁才美。安得正妇人，作配真男子。
人贵有精神吟
作者：邵雍
朝代：宋

有贵有精神，精神多不醇。
有精神而醇，为第一等人。
不醇无义理，是非随怒喜。
怒以是为非，喜以非为是。
怒是善人疎，喜非小人比。
败国与亡家，鲜有不由此。
娶妻娶柔和，嫁夫嫁才美。
安得正妇人，作配真男子。
人靈吟
作者：邵雍
朝代：宋

天地生萬物，其間人最靈。
既爲人之靈，須有人之情。
若無人之情，徒有人之形。
人鬼吟
作者：邵雍
朝代：宋
体裁：五言绝句

既不能事人，又焉能事鬼。人鬼虽不同，其理何尝异。
人鬼吟
作者：邵雍
朝代：宋

既不能事人，又焉能事鬼。
人鬼雖不同，其理何嘗異。
人鬼吟
作者：邵雍
朝代：宋

既人能事人，又焉能事鬼。
人鬼虽不同，其理何尝异。
仁圣吟
作者：邵雍
朝代：宋
体裁：五言绝句

尽道之谓圣，如天之谓仁。如何仁与圣，天下莫敢伦。
仁者吟
作者：邵雍
朝代：宋

仁者难逢思有常，平居慎勿恃无伤。
争先径路机关恶，近后语言滋味长。
爽口物多须作疾，快心事过必为殃。
与其病后能求药，不若病前能相防。
仁者吟
作者：邵雍
朝代：宋
体裁：七言律诗

仁者难逢思有常，平居慎勿恃无伤。争先径路机关恶，近后语言滋味长。爽口物多须作疾，快心事过必为殃。与其病后能求药，不若病前能自防。
仁者吟
作者：邵雍
朝代：宋

仁者難逢思有常，平居慎勿恃無傷。
爭先徑路機關惡，近後語言滋味長。
爽口物多須作疾，快心事過必爲殃。
與其病後能求藥，不若病前能自防。
仁聖吟
作者：邵雍
朝代：宋

盡道之謂聖，如天之謂仁。
如何仁與聖，天下莫敢倫。
代书吟
作者：邵雍
朝代：宋

见别一年余，岁残相忆初。
重烦君欵密，远寄我空疎。
衰朽百端有，忧愁一点无。
闲吟四十字，聊用答来书。
代书吟
作者：邵雍
朝代：宋

见别一年余，岁残相忆初。
重烦君欵密，远寄我空疏。
衰朽百端有，忧愁一点无。
闲吟四十字，聊用答来书。
代书吟
作者：邵雍
朝代：宋

见别一年馀，岁残相忆初。重烦君款密，远寄我空疏。衰朽百端有，忧愁一点无。闲吟四十字，聊用答来书。
代书吟
作者：邵雍
朝代：宋

金须百炼始知精，水鑑何如人鑑明。
不弃既能存故旧，久要焉敢忘平生。
经纶事体当言用，道义襟怀只论诚。
草木面前何止万，岁寒松桂独青青。
代书吟
作者：邵雍
朝代：宋

金须百鍊始知精，水鉴何如人鉴明。不弃既能存故旧，久要焉敢忘平生。经纶事体当言用，道义襟怀只论诚。草木面前何止万，岁寒松桂独青青。
代书寄前洛阳簿陆刚叔秘校
作者：邵雍
朝代：宋

洛城官满振衣裾，尘土何由浼远途。道在幸逢清日月，眼明应见旧江湖。知行知止唯贤者，能屈能伸是丈夫。归去何妨趁残水，三吴还似向时无。
代书寄前洛阳簿陆刚叔秘校
作者：邵雍
朝代：宋

洛城官满振衣裾，尘土何由浼远途。
道在幸逢清日月，眼明应见旧江湖。
知行知止唯贤者，能屈能伸是丈夫。
归去何妨趁残水，三吴还似嚮时无。
代书寄剑州普安令周士彦屯田
作者：邵雍
朝代：宋

二蜀至三吴，中间万城馀。
去年方北望，今岁复西驱。
剑阁离天日，秦川限帝都。
临风相忆处，能饮一杯无。
代书寄剑州普安令周士彦屯田·其一
作者：邵雍
朝代：宋
体裁：七言律诗

作官休用叹奚为，未有升高不自卑。君子屈伸方为道，吾儒进退贵从宜。即今彭泽归何地，他日东门去未迟。痛恨伊嵩景无限，一名佳处重求资。
代书寄剑州普安令周士彦屯田·其二
作者：邵雍
朝代：宋

二蜀至三吴，中间万里余。
去年方北望，今岁復西驱。
剑阁离天日，秦川限帝都。
临风相忆处，能饮一杯无。
代书寄剑州普安令周士彦屯田·其二
作者：邵雍
朝代：宋

二蜀至三吴，中间万里馀。去年方北望，今岁复西驱。剑阁离天日，秦川限帝都。临风相忆处，能饮一杯无。
代书寄剑州普安令周士彦屯田·其二
作者：邵雍
朝代：宋

二蜀至三吴，中间万里馀。去年方北望，今岁复西驱。剑阁离天日，秦川限帝都。临风相忆处，能饮一杯无。作官休用叹奚为，未有升高不自卑。君子屈伸方为道，吾儒进退贵从宜。即今彭泽归何地，他日东门去未迟。痛恨伊嵩景无限，一名佳处重求资。
代书寄北海幕赵充道太博
作者：邵雍
朝代：宋

自从终鲜罢吟哦，聊为临风一浩歌。别易会难情不已，登高望远兴如何。百年可惜时无再，千里相思事更多。今日樽罍真北海，况君雅重几人过。
代书寄北海幕赵充道太博
作者：邵雍
朝代：宋

自从终鲜罢吟哦，聊为临风一浩歌。
别易会难情不已，登高望远兴如何。
百年可惜时无再，千里相思事更多。
今日樽迭真北海，况君雅重几人过。
代书寄北海赵充道太博
作者：邵雍
朝代：宋

自从终鲜罢吟哦，聊为临风一浩歌。
别易会难情不已，登高望远兴如何。
百年可惜无时再，千里相思事更多。
今日樽罍真北海，况君雅重风不过。
代书寄华山云台观武道士
作者：邵雍
朝代：宋

太华中峯五千仞，下有大道人往还。
当时马上一回首，十载梦魂犹过关。
生平爱山山未足，由此看尽天下山。
求如华山是难得，使人消得一生闲。
代书寄华山云台观武道士
作者：邵雍
朝代：宋

太华中峰五千仞，下有大道人往还。当时马上一回首，十载梦魂犹过关。生平爱山山未足，由此看尽天下山。求如华山是难得，使人消得一生闲。
代书寄南阳太守吕献可谏议
作者：邵雍
朝代：宋

一别星霜二纪中，升沉音问不相通。
林间谈笑须归我，天下安危宜系公。
万乘几前尝蹇谔，百花洲上略从容。
不知月白风清夜，能忆伊川旧钓翁。
代书寄南阳太守吕献可谏议
作者：邵雍
朝代：宋

一别星霜二纪中，升沉音问不相通。林间谈笑须归我，天下安危宜系公。万乘几前常蹇谔，百花洲上略从容。不知月白风清夜，能忆伊川旧钓翁。
代书寄南阳太守吕献可谏议
作者：邵雍
朝代：宋

一别星霜二纪中，升沉音问不相通。
林间谈笑须归我，天下安危宜繫公。
万乘几前尝蹇谔，百花洲上略从容。
不知月白风清夜，能忆伊川旧钓翁。
代书寄友人
作者：邵雍
朝代：宋

一别光阴二纪余，岁华如箭止堪吁。
东西契阔久经难，前后慇懃两得书。
故国山川皆梦寐，旧家人物半丘墟。
何时重讲当时事，笑对西风坼酒壶。
代书寄友人
作者：邵雍
朝代：宋

一别光阴二纪馀，岁华如箭止堪吁。东西契阔久经难，前后慇勤两得书。故国山川皆梦寐，旧家人物半丘墟。何时重讲当时事，笑对西风坼酒壶。
代书寄友人
作者：邵雍
朝代：宋

一别光阴二纪馀，岁华如箭止堪吁。
东西契阔久经难，前后殷勤两得书。
故国山川皆梦寐，旧家人物半丘墟。
何时重讲当时事，笑对西风坼酒壶。
代书寄友人
作者：邵雍
朝代：宋

当年有志高天下，尝读前书笑谢安。岂谓此身甘老朽，尚无闲地可盘桓。棋逢敌手才堪着，琴少知音不愿弹。非止不才能退默，古贤长恨得时难。
代书寄友人
作者：邵雍
朝代：宋

当年有志高天下，尝读前书笑谢安。
岂谓此身甘老朽，尚无闲地可盘桓。
棋逢敌手纔堪着，琴少知音不愿弹。
非止不才能退默，古贤长恨得时难。
代书寄吴传正寺丞
作者：邵雍
朝代：宋
体裁：七言律诗

敦笃情怀世所稀，昔年今日事难追。雪霜未始寒无甚，松桂何尝色暂移。洛邑士人虽我信，天津风月只君知。梦魂不悟东都远，依旧过从似旧时。
代书寄品库部
作者：邵雍
朝代：宋
体裁：七言绝句

周王八骏走天涯，争似君家四宝奇。郑洛风烟虽咫尺，恨无由往一观之。
代书寄商洛令陈成伯
作者：邵雍
朝代：宋
体裁：七言律诗

此去替期犹半岁，商山穷僻少医名。感伤多后风防滞，暑湿偏时疾易生。圣智不能无蹇剥，贤才方善处哀荣。斯言至浅理非浅，少补英豪一二明。
代书寄广信李遵度承制
作者：邵雍
朝代：宋

蓟北更千里，汉唐为极边。奈何今境土，不复旧山川。虎帐兵家重，雕弓嗣子传。他年勒功处，无使后燕然。
代书寄广信李遵度承制
作者：邵雍
朝代：宋

蓟北更千里，汉唐为极边。
奈何今境土，不复旧山川。
虎帐兵家重，雕弓嗣子传。
佗年勒功处，无使后燕然。
代书寄广信李遵度承制
作者：邵雍
朝代：宋

蓟北更千里，汉唐为极边。
柰何今境土，不復旧山川。
虎帐兵家重，雕弓嗣子传。
佗年勒功处，无使后燕然。
代书寄张司封吟
作者：邵雍
朝代：宋
体裁：七言律诗

天机时事不相差，老后□□□□□。□□□□去□□，□□□□□□□。□□□□□□□，□□□□□可嗟。唯有□风一杯酒，忆君□□□□□。
代书寄濠倅张都官
作者：邵雍
朝代：宋
体裁：七言律诗

多惭吾亦未知音，天乐虽闻不许寻。惠子相时情自好，庄生游处意能深。闲来略记一春事，老去难忘千里心。洛社交朋每相见，为吾因掉白头吟。
代书寄白波张景真辇运
作者：邵雍
朝代：宋

秋入山河气象雄，不堪闲望老年中。金兰契重思无限，手足情多感未终。半局残棋销白昼，一簪华发乱西风。唯君父子相知久，松桂心同色更同。
代书寄白波张景真辇运
作者：邵雍
朝代：宋

秋入山河气象雄，不堪闲望老年中。
金兰契重思无限，手足情多感未终。
半局残棋销白昼，一簪华髮乱西风。
唯君父子相知久，松桂心同色更同。
代书寄祖龙图
作者：邵雍
朝代：宋

三十年交旧，相逢各白头。
海壖曾共饮，洛社又同游。
脱屣风波地，开怀松桂秋。
两眉从此后，应不着闲愁。
代书寄祖龙图
作者：邵雍
朝代：宋

三十年交旧，相逢各白头。海壖曾共饮，洛社又同游。脱屣风波地，开怀松桂秋。两眉从此后，应不著闲愁。
代书寄程正叔
作者：邵雍
朝代：宋

严亲出守剑门西，色养欢深世表仪。
唐相规模今历历，蜀氏遨乐旧熙熙。
海棠洲畔停桡处，金雁桥边立马时。
料得预忧天下计，不忘君者更为谁。
代书寄程正叔
作者：邵雍
朝代：宋

严亲出守剑门西，色养欢深世表仪。唐相规模今历历，蜀民遨乐旧熙熙。海棠洲畔停桡处，金雁桥边立马时。料得预忧天下计，不忘君者更为谁。
代书寄程正叔
作者：邵雍
朝代：宋

严亲出守剑门西，色养欢深世表仪。
唐相规模今历历，蜀民遨乐旧熙熙。
海棠洲畔停桡处，金鴈桥边立马时。
料得预忧天下计，不忘君者更为谁。
代书寄鄞江知县张太博
作者：邵雍
朝代：宋

长忆当年归弊庐，弟兄同受策名初。
一生不记寻常事，千里犹通咫尺书。
风月遥知四明好，江山况是九秋余。
片帆未得闲飞去，徒见严君问起居。
代书寄鄞江知县张太博
作者：邵雍
朝代：宋

长忆当年扫弊庐，弟兄同受策名初。一生不记寻常事，千里犹通咫尺书。风月遥知四明好，江山况是九秋馀。片帆未得闲飞去，徒见严君问起居。
代书寄长安幕张文通
作者：邵雍
朝代：宋

无学又无谋，胸中一向虎。
苦肠忺饮酒，病眼怕看书。
洛浦轻风里，天津小雨馀。
故人千里隔，相望意何如。
代书寄长安幕张文通
作者：邵雍
朝代：宋

无学又无谋，胸中一向虚。
枯肠忺饮酒，病眼怕看书。
洛浦轻风裏，天津小雨余。
故人千里隔，相望意何如。
代书寄长安幕张文通
作者：邵雍
朝代：宋

无学又无谋，胸中一向虚。枯肠欢饮酒，病眼怕看书。洛浦轻风里，天津小雨馀。故人千里隔，相望意何如。
代书寄陈章屯田
作者：邵雍
朝代：宋

执别而来二十春，忽飞书意一何勤。
四方岂是少贤士，千里犹能思故人。
世态见多知可否，物情谙久识疎亲。
我今老去甘衰朽，无补明时卧洛滨。
代书寄陈章屯田
作者：邵雍
朝代：宋

执别而来二十春，忽飞书意一何勤。四方岂是少贤士，千里犹能思故人。世态见多知可否，物情谙久识疏亲。我今老去甘衰朽，无补明时卧洛滨。
代书戏祖龙图
作者：邵雍
朝代：宋
体裁：五言律诗

祖兄同甲申，二十七日长。无怨可低眉，有欢能抵掌。交情日更深，道义久相尚。但欠书丹人，黄金八百两。
代书答开封府推官姚辅周郎中
作者：邵雍
朝代：宋

世态其如与愿违，必须言进是无知。遍将底事闲思处，不若西街极论时。设有奇才能动世，奈何双鬓已如丝。天边新月从来细，不为人间爱画眉。
代书答开封府推官姚辅周郎中
作者：邵雍
朝代：宋

世态其如与愿违，必须言进是无知。
遍将底事闲思处，不若西街极论时。
设有奇才能动世，柰何双鬓已如丝。
天边新月从来细，不为人间爱画眉。
代书答朝中旧友
作者：邵雍
朝代：宋
体裁：五言律诗

少日治文章，亦曾观国光。山林虽不返，畎亩未尝忘。麋鹿宁无志，鹓鸿自有行。还知今日事，大故索思量。
代书答淮南宪张司封
作者：邵雍
朝代：宋
体裁：七言律诗

缘木求鱼固不能，缘鱼求炙恐能行。与其病后求良药，不若醉时辞大觥。芝草无根休用种，蟠桃有实岂难生。荷君见爱情非浅，一芥还同一芥荣。
代书谢王胜之学士寄莱石茶酒器
作者：邵雍
朝代：宋

东山有石若琼玖，匠者追琢可盛酒。君子得之惜不用，慇勤远寄林下叟。林叟从来用瓦盏，惊惶不敢擎上手。重诫儿童无损伤，缄藏复以待贤友。未知贤友何时归，男子功名未成就。朝廷先从忧者言，方今莫如二虏丑。汉之六郡限辽西，唐之八州隔山后。自馀瓜沙甘与凉，中原久而不能有。奈何更饵以金帛，重困吾民犹掣肘。若非堂上出奇兵，安得阃外拉馀朽。直可逐去此曹辈，西出玉门北逾口。城下狐狸既不存，路上豺狼自无走。太阳烜赫耀天衢，氛妖接变匿尘垢。功成不肯受上赏，印解黄金大于斗。乞洛辞君出国门，归鞍暖拂天街柳。千官如壁遮道留，仰面弄鞭不回首。乡人夹路迎大尹，醉拥旌幢锦光溜。下车拜墓还政馀，不访公门访亲旧。始知此器用有时，吾当为君献眉寿。
代书谢王胜之学士寄莱石茶酒器
作者：邵雍
朝代：宋

东山有石若琼玖，匠者追琢可盛酒。
君子得之惜不用，慇懃远寄林下叟。
林叟从来用瓦盏，惊惶不敢擎上手。
重诫儿童无损伤，缄藏復以待贤友。
未知贤友何时归，男子功名未成就。
朝廷先从忧者言，方今莫如二虏丑。
汉之六郡限辽西，唐之八州隔山后。
自余瓜沙甘与凉，中原久而不能有。
柰何更饵以金帛，重困吾民犹掣肘。
若非堂上出奇兵，安得阃外拉余朽。
直可逐去此腥羶，西出玉门北逾口。
城下狐狸既不存，路上豺狼自无走。
太阳烜赫耀天衢，氛妖接变匿尘垢。
功成不肯受上赏，印解黄金大于斗。
乞洛辞君出国门，归鞍暖拂天街柳。
千官如壁遮道留，仰面弄鞭不回首。
乡人夹路迎大尹，醉拥旌幢锦光溜。
下车拜墓还政余，不访公门访亲旧。
始知此器用有时，吾当为君献眉寿。
代書吟
作者：邵雍
朝代：宋

見別一年餘，歲殘相憶初。
重煩君欵密，遠寄我空疎。
衰朽百端有，憂愁一點無。
閑吟四十字，聊用答來書。
代書吟
作者：邵雍
朝代：宋

金須百鍊始知精，水鑑何如人鑑明。
不棄既能存故舊，久要焉敢忘平生。
經綸事體當言用，道義襟懷只論誠。
草木面前何止萬，歲寒松桂獨青青。
代書寄前洛陽簿陸剛叔秘校
作者：邵雍
朝代：宋

洛城官滿振衣裾，塵土何由浼遠途。
道在幸逢清日月，眼明應見舊江湖。
知行知止唯賢者，能屈能伸是丈夫。
歸去何妨趁殘水，三吳還似嚮時無。
代書寄劍州普安令周士彥屯田·其一
作者：邵雍
朝代：宋

作官休用歎奚爲，未有升高不自卑。
君子屈伸方爲道，吾儒進退貴從宜。
即今彭澤歸何地，他日東門去未遲。
痛恨伊嵩景無限，一名佳處重求資。
代書寄劍州普安令周士彥屯田·其二
作者：邵雍
朝代：宋

二蜀至三吳，中間萬里餘。
去年方北望，今歲復西驅。
劍閣離天日，秦川限帝都。
臨風相憶處，能飲一盃無。
代書寄北海幕趙充道太博
作者：邵雍
朝代：宋

自從終鮮罷吟哦，聊爲臨風一浩歌。
別易會難情不已，登高望遠興如何。
百年可惜時無再，千里相思事更多。
今日樽疊真北海，況君雅重幾人過。
代書寄南陽太守呂獻可諫議
作者：邵雍
朝代：宋

一別星霜二紀中，升沉音問不相通。
林間談笑須歸我，天下安危宜繫公。
萬乘几前嘗蹇諤，百花洲上略從容。
不知月白風清夜，能憶伊川舊釣翁。
代書寄友人
作者：邵雍
朝代：宋

一別光陰二紀餘，歲華如箭止堪吁。
東西契闊久經難，前後慇懃兩得書。
故國山川皆夢寐，舊家人物半丘墟。
何時重講當時事，笑對西風坼酒壺。
代書寄友人
作者：邵雍
朝代：宋

當年有志高天下，嘗讀前書笑謝安。
豈謂此身甘老朽，尚無閑地可盤桓。
棋逢敵手纔堪著，琴少知音不願彈。
非止不才能退默，古賢長恨得時難。
代書寄吳傳正寺丞
作者：邵雍
朝代：宋

敦篤情懷世所稀，昔年今日事難追。
雪霜未始寒無甚，松桂何嘗色暫移。
洛邑士人雖我信，天津風月只君知。
夢魂不悟東都遠，依舊過從似舊時。
代書寄呂庫部
作者：邵雍
朝代：宋

周王八駿走天涯，爭似君家四寶奇。
鄭洛風煙雖咫尺，恨無由往一觀之。
代書寄商洛令陳成伯
作者：邵雍
朝代：宋

此去替期猶半歲，商山窮僻少醫名。
感傷多後風防滯，暑濕偏時疾易生。
聖智不能無蹇剝，賢才方善處哀榮。
斯言至淺理非淺，少補英豪一二明。
代書寄廣信李遵度承制
作者：邵雍
朝代：宋

薊北更千里，漢唐爲極邊。
柰何今境土，不復舊山川。
虎帳兵家重，雕弓嗣子傳。
佗年勒功處，無使後燕然。
代書寄濠倅張都官
作者：邵雍
朝代：宋

多慙吾亦未知音，天樂雖聞不許尋。
惠子相時情自好，莊生遊處意能深。
閑來略記一春事，老去難忘千里心。
洛社交朋每相見，爲吾因掉白頭吟。
代書寄白波張景真輦運
作者：邵雍
朝代：宋

秋入山河氣象雄，不堪閑望老年中。
金蘭契重思無限，手足情多感未終。
半局殘棋銷白晝，一簪華髮亂西風。
唯君父子相知久，松桂心同色更同。
代書寄祖龍圖
作者：邵雍
朝代：宋

三十年交舊，相逢各白頭。
海壖曾共飲，洛社又同遊。
脫屣風波地，開懷松桂秋。
兩眉從此後，應不著閑愁。
代書寄程正叔
作者：邵雍
朝代：宋

嚴親出守劍門西，色養歡深世表儀。
唐相規模今歷歷，蜀民遨樂舊熙熙。
海棠洲畔停橈處，金鴈橋邊立馬時。
料得預憂天下計，不忘君者更爲誰。
代書寄華山雲臺觀武道士
作者：邵雍
朝代：宋

太華中峯五千仞，下有大道人往還。
當時馬上一回首，十載夢魂猶過關。
生平愛山山未足，由此看盡天下山。
求如華山是難得，使人消得一生閑。
代書寄鄞江知縣張太博
作者：邵雍
朝代：宋

長憶當年歸弊廬，弟兄同受策名初。
一生不記尋常事，千里猶通咫尺書。
風月遥知四明好，江山況是九秋餘。
片帆未得閑飛去，徒見嚴君問起居。
代書寄長安幕張文通
作者：邵雍
朝代：宋

無學又無謀，胸中一向虛。
枯腸忺飲酒，病眼怕看書。
洛浦輕風裏，天津小雨餘。
故人千里隔，相望意何如。
代書寄陳章屯田
作者：邵雍
朝代：宋

執別而來二十春，忽飛書意一何勤。
四方豈是少賢士，千里猶能思故人。
世態見多知可否，物情諳久識疎親。
我今老去甘衰朽，無補明時卧洛濱。
代書戲祖龍圖
作者：邵雍
朝代：宋

祖兄同甲申，二十七日長。
無怨可低眉，有歡能抵掌。
交情日更深，道義久相尚。
但欠書丹人，黄金八百兩。
代書答朝中舊友
作者：邵雍
朝代：宋

少日治文章，亦曾觀國光。
山林雖不返，畎畝未嘗忘。
麋鹿寧無志，鵷鴻自有行。
還知今日事，大故索思量。
代書答淮南憲張司封
作者：邵雍
朝代：宋

緣木求魚固不能，緣魚求炙恐能行。
與其病後求良藥，不若醉時辭大觥。
芝草無根休用種，蟠桃有實豈難生。
荷君見愛情非淺，一芥還同一芥榮。
代書答開封府推官姚輔周郎中
作者：邵雍
朝代：宋

世態其如與願違，必須言進是無知。
遍將底事閑思處，不若西街極論時。
設有奇才能動世，柰何雙鬢已如絲。
天邊新月從來細，不爲人間愛畫眉。
代書謝王勝之學士寄萊石茶酒器
作者：邵雍
朝代：宋

東山有石若瓊玖，匠者追琢可盛酒。
君子得之惜不用，慇懃遠寄林下叟。
林叟從來用瓦盞，驚惶不敢擎上手。
重誡兒童無損傷，緘藏復以待賢友。
未知賢友何時歸，男子功名未成就。
朝廷先從憂者言，方今莫如二虜醜。
漢之六郡限遼西，唐之八州隔山後。
自餘瓜沙甘與凉，中原久而不能有。
柰何更餌以金帛，重困吾民猶掣肘。
若非堂上出奇兵，安得閫外拉餘朽。
直可逐去此腥羶，西出玉門北逾口。
城下狐狸既不存，路上豺狼自無走。
太陽烜赫耀天衢，氛妖接變匿塵垢。
功成不肯受上賞，印解黄金大于斗。
乞洛辭君出國門，歸鞍暖拂天街柳。
千官如壁遮道留，仰面弄鞭不回首。
鄉人夾路迎大尹，醉擁旌幢錦光溜。
下車拜墓還政餘，不訪公門訪親舊。
始知此器用有時，吾當爲君獻眉壽。
代简答张淳秘校
作者：邵雍
朝代：宋
体裁：七言绝句

老年前事怕追思，更见曾悲先德诗。却有断章聊自慰，如今冢嗣弱于谁。
代简谢尹处初先生
作者：邵雍
朝代：宋
体裁：七言绝句

乐国久容人避乖，非窝何以状清怀。则予岂敢窥高躅，天险能升不用阶。
代简谢朱殿直赠长韵诗
作者：邵雍
朝代：宋

慇勤见赠用长篇，里闬过从积有年。岁事报成还报始，春华相次又暄妍。
代简谢朱殿直赠长韵诗
作者：邵雍
朝代：宋

慇懃见赠用长篇，里闬过从积有年。
岁事报成还报始，春华相次又暄妍。
代简谢朱殿直赠长韵诗
作者：邵雍
朝代：宋

殷勤见赠用长篇，里闬过从积有年。
岁事报成还报始，春华相次又暄妍。
代简谢王茂直惠酒及川笺
作者：邵雍
朝代：宋
体裁：七言绝句

白羊玉屑诚佳物，臂痛头风正苦时。酒放半醺诗思动，窝中何用更呼医。
代簡答張淳秘校
作者：邵雍
朝代：宋

老年前事怕追思，更見曾悲先德詩。
却有斷章聊自慰，如今冢嗣弱於誰。
代簡謝尹處初先生
作者：邵雍
朝代：宋

樂國久容人避乖，非窩何以狀清懷。
則予豈敢窺高躅，天險能升不用階。
代簡謝朱殿直贈長韻詩
作者：邵雍
朝代：宋

慇懃見贈用長篇，里閈過從積有年。
歲事報成還報始，春華相次又暄妍。
代簡謝王茂直惠酒及川牋
作者：邵雍
朝代：宋

白羊玉屑誠佳物，臂痛頭風正苦時。
酒放半醺詩思動，窩中何用更呼醫。
仲尼吟
作者：邵雍
朝代：宋

仲尼生魯在吾先，去聖千餘五百年。
今日誰能知此道，當時人自比于天。
皇王帝伯中原主，父子君臣萬世權。
河不出圖吾已矣，脩經意思豈徒然。
仲尼吟
作者：邵雍
朝代：宋

仲尼生鲁在吾先，去圣千余五百年。
今日谁能知此道，当时人自比于天。
皇王帝伯中原主，父子君臣万世权。
河不出图吾已矣，修经意思岂徒然。
仲尼吟
作者：邵雍
朝代：宋

仲尼生鲁在吾先，去圣千馀五百年。今日谁能知此道，当时人自比于天。皇王帝伯中原主，父子君臣万世权。河不出图吾已矣，修经意思岂徒然。
仲尼吟
作者：邵雍
朝代：宋

仲尼生鲁在吾先，去圣千馀五百年。
今日谁能知此道，当时人自比于天。
皇王旁伯中原主，父子君臣万世权。
河不出图吾已矣，修经意思岂徒然。
伊川吟
作者：邵雍
朝代：宋

休嗟流年随逝水，但将清景逐闲情。山河天下从来广，日月林间长自明。幸有园林供笑傲，岂无诗酒乐升平。如何更得烟霞侣，好向伊川老此生。
伊川吟
作者：邵雍
朝代：宋

休嗟流年随逝水，但将清景逐闲情。
山河天下从来广，日月林间长自明。
幸有园林供笑傲，岂无诗酒乐昇平。
如何更得烟霞侣，好向伊川老此生。
伊川吟
作者：邵雍
朝代：宋

休嗟流年隨逝水，但將清景逐閑情。
山河天下從來廣，日月林間長自明。
幸有園林供笑傲，豈無詩酒樂昇平。
如何更得煙霞侶，好向伊川老此生。
伤二舍弟无疾而化
作者：邵雍
朝代：宋

手足情深不可忘，割心犹未比其伤。急难畴昔尔相济，终鲜如今我遂当。韡韡棣开无并萼，邕邕雁去破初行。自兹明月清风夜，萧索东篱看断肠。肠断东篱何所寻，东篱从此事沉沉。差肩行处皆成往，吊影伤时无似今。清泪已乾情莫极，黄泉未到恨非深。不知何日能销尽，三十二年雍睦心。
伤二舍弟无疾而化·其一
作者：邵雍
朝代：宋

手足情深不可忘，割心犹未比其伤。急难畴昔尔相济，终鲜如今我遂当。韡韡棣开无并萼，邕邕雁去破初行。自兹明月清风夜，萧索东篱看断肠。
伤二舍弟无疾而化·其一
作者：邵雍
朝代：宋

手足情深不可忘，割心犹未比其伤。
急难畴者尔相济，终鲜如今我遂当。
韡鞾棣开无并萼，邕邕鴈去破初行。
自兹明月清风夜，萧索东篱看断肠。
伤二舍弟无疾而化·其二
作者：邵雍
朝代：宋

肠断东篱何所寻，东篱从此事沉沉。
差肩行处皆成往，弔影伤时无似今。
清泪已干情莫极，黄泉未到恨非深。
不知何日能销尽，三十二年雍睦心。
伤二舍弟无疾而化二首
作者：邵雍
朝代：宋

手足情深不可忘，割心犹未比其伤。
急能畴昔尔相济，终鲜如今我遂当。
韡鞾棣开无并萼，邕邕雁去破初行。
自兹明月清风夜，萧索东篱看断肠。
伤二舍弟无疾而化二首
作者：邵雍
朝代：宋

肠断东篱何所寻，东篱从此事沉沉。差肩行处皆成往，吊影伤时无似今。清泪已乾情莫极，黄泉未到恨非深。不知何日能销尽，三十二年雍睦心。
伤二舍弟无疾而化又一首
作者：邵雍
朝代：宋

兄既名雍弟名睦，弟兄雍睦情何足。居常出入留一人，奉亲教子如其欲。慈父享年七十九，四人稚子常相逐。其间同戏彩衣时，堂上愉愉欢可掬。慈父前年忽倾逝，尔弟今年命还促。独予奉母引四子，日对几筵相向哭。不知肠有几千尺，不知泪有几千斛。断尽滴尽无奈何，向日恩光焉可赎。
伤心行
作者：邵雍
朝代：宋
体裁：七言绝句

不知何铁打成针，一打成针只刺心。料得人心不过寸，刺时须刺十分深。
伤足
作者：邵雍
朝代：宋

灾由无妄得，为患固非深。
乖己摄生理，贻亲忧虑心。
乍然艰步履，偶尔阻登临。
逾月方能出，难忘乐正箴。
伤足
作者：邵雍
朝代：宋

灾由无妄得，为患固非深。乖已摄生理，贻亲忧虑心。乍然艰步履，偶尔阻登临。逾月方能出，难忘乐正箴。
何事吟
作者：邵雍
朝代：宋

何事教人用意深，出塵些子索沉吟。
施爲欲似千鈞弩，磨礪當如百鍊金。
釣水誤持生殺柄，著棋閑動戰爭心。
一盃美酒聊康濟，林下時時或自斟。
何事吟
作者：邵雍
朝代：宋

何事教人用意深，出尘些子索沉吟。
施为欲似千钧弩，磨砺当如百炼金。
钓水误持生杀柄，着棋闲动战争心。
一杯美酒聊康济，林下时时或自斟。
何事吟寄三城富相公
作者：邵雍
朝代：宋

何事教人用意深，出尘些子索沉吟。施为欲似千钧弩，磨砺当如百鍊金。钓水误持生杀柄，着棋闲动战争心。一杯美酒聊康济，林下时时或自斟。
何处是仙乡
作者：邵雍
朝代：宋

何处是仙乡，仙乡不离房。眼前无冗长，心下有清凉。静处乾坤大，闲中日月长。若能安得分，都胜别思量。
何处是仙乡
作者：邵雍
朝代：宋

何处是仙乡，仙乡不离房。
眼前无冗长，心下有清凉。
静处干坤大，闲中日月长。
若能安得分，都胜别思量。
何如吟
作者：邵雍
朝代：宋

立身須作真男子，臨事無爲淺丈夫。
料得人生皆素定，空多計較竟何如。
何如吟
作者：邵雍
朝代：宋
体裁：七言绝句

立身须作真男子，临事无为浅丈夫。料得人生皆素定，空多计较竟何如。
何處是仙鄉
作者：邵雍
朝代：宋

何處是仙鄉，仙鄉不離房。
眼前無冗長，心下有清凉。
靜處乾坤大，閑中日月長。
若能安得分，都勝別思量。
依韵和三王少卿同过弊庐
作者：邵雍
朝代：宋

洛中诗有社，马上句如神。
白首交情重，黄花节物新。
见过心可荷，知愧道非淳。
寂寞西风裏，身闲半古人。
依韵和三王少卿同过弊庐
作者：邵雍
朝代：宋

洛中诗有社，马上句如神。白首交情重，黄花节物新。见过心可荷，知愧道非淳。寂寞西风里，身闲半古人。
依韵和任司封见寄吟
作者：邵雍
朝代：宋

王侯贵盛不胜言，图画中山得一观。不似夫君行坐看，贪嵩又更爱天坛。高楼百尺破危空，天淡云闲看帝功。更上一层情未快，思君不见见乔嵩。辞麾来此住云霄，闻健登临肯惮劳。紫陌事多都不见，家山围绕是嵩高。
依韵和任司封见寄吟·其一
作者：邵雍
朝代：宋
体裁：七言绝句

王侯贵盛不胜言，图画中山得一观。不似夫君行坐看，贪嵩又更爱天坛。
依韵和任司封见寄吟·其三
作者：邵雍
朝代：宋

辞麾来此住云霄，闻健登临肯惮劳。紫陌事多都不见，家山围绕是嵩高。
依韵和任司封见寄吟·其三
作者：邵雍
朝代：宋

辞麾来此住云霄，闻健登临肯惮劳。
紫陌事多都不见，家山围遶是嵩高。
依韵和任司封见寄吟·其二
作者：邵雍
朝代：宋
体裁：七言绝句

高楼百尺破危空，天淡云闲看帝功。更上一层情未快，思君不见见乔嵩。
依韵和刘职方见赠
作者：邵雍
朝代：宋

造物工夫意自深，从吾所乐是山林。
少因多病不干禄，老为无才难动心。
花月静时行水际，蕙风午上卧松阴。
闲窗一觉从容睡，愿当封侯与赐金。
依韵和刘职方见赠
作者：邵雍
朝代：宋
体裁：七言律诗

造物工夫意自深，从吾所乐是山林。少因多病不干禄，老为无才难动心。花月静时行水际，蕙风香处卧松阴。闲窗一觉从容睡，愿当封侯与赐金。
依韵和君实端明惠酒
作者：邵雍
朝代：宋

春风吹雪乱飘颻，林下如何更寂寥。
霜宪威稜正难犯，小人当贶是难消。
依韵和君实端明惠酒
作者：邵雍
朝代：宋
体裁：七言绝句

春风吹雪乱飘飖，林下如何更寂寥。霜宪威棱正难犯，小人当贶是难消。
依韵和君实端明洛滨独步
作者：邵雍
朝代：宋

冠盖纷纷塞九衢，声名相轧在前呼。独君都不将为事，始信人间有丈夫。风背河声近亦微，斜阳淡泊隔云衣。一双白鹭来烟外，将下沙头又却飞。
依韵和君实端明洛滨独步
作者：邵雍
朝代：宋

冠盖纷纷塞九衢，声名相轧在前呼。
独君都不将为事，始信人闻有丈夫。
依韵和君实端明洛滨独步·其一
作者：邵雍
朝代：宋
体裁：七言绝句

冠盖纷纷塞九衢，声名相轧在前呼。独君都不将为事，始信人间有丈夫。
依韵和君实端明洛滨独步·其二
作者：邵雍
朝代：宋

风背河声近亦微，斜阳淡泊隔云依。
一双白鹭来烟外，将下沙头又却飞。
依韵和君实端明洛滨独步·其二
作者：邵雍
朝代：宋

风背河声近亦微，斜阳淡泊隔云衣。一双白鹭来烟外，将下沙头又却飞。
依韵和吴传正寺丞见寄
作者：邵雍
朝代：宋
体裁：七言律诗

五十年来读旧书，世间应笑我迂疏。因思偊女忘今古，遂悟轮人致疾徐。道业未醇诚可病，生涯虽薄敢言虚。时和受赐已多矣，安有胸中不晏如。
依韵和宋都官惠椶拂子
作者：邵雍
朝代：宋
体裁：七言绝句

洛邑从来号别都，能容无状久安居。众蚊多少成雷处，一拂何由议扫除。
依韵和寿安尹尉有寄
作者：邵雍
朝代：宋

不向红尘浪着鞭，殊无才业合时贤。
本酬壮志都无效，欲住青山却有缘。
翠竹阴中开缥帙，白云堆裏揖飞泉。
锦幈正与溪南对，他日从游子子传。
依韵和寿安尹尉有寄
作者：邵雍
朝代：宋

不向红尘浪着鞭，殊无才业合时贤。本酬壮志都无效，欲住青山却有缘。翠竹阴中开缥帙，白云堆里揖飞泉。锦屏正与溪南对，他日从游子子传。
依韵和张元伯职方岁除
作者：邵雍
朝代：宋

及正四十六，老去耻无才。残腊方回律，新春又起灰。非唯忘利禄，况复外形骸。白发已过半，光阴任自催。
依韵和张元伯职方岁除
作者：邵雍
朝代：宋

及正四十六，老去耻无才。
残腊方迴律，新春又起灰。
非唯忘利禄，况復外形骸。
白髮已过半，光阴任自催。
依韵和张子坚太博
作者：邵雍
朝代：宋

八载相逢恨未平，如何别酒又还倾。虽惭坦率珠多类，却识清和玉有声。处世当为天下士，赏花须是洛阳城。也知今古真男子，造化功夫不易生。
依韵和张子坚太博
作者：邵雍
朝代：宋

八载相逢恨未平，如何别酒又还倾。
虽惭坦率珠多颣，却识清和玉有声。
处世当为天下士，赏花须是洛阳城。
也知今古真男子，造化功夫不易生。
依韵和张静之少卿惠文房三物
作者：邵雍
朝代：宋

文房三物品皆精，报谢愁无秀句成。欲状升平在歌颂，奈何才不逮升平。
依韵和张静之少卿惠文房三物
作者：邵雍
朝代：宋

文房三物品皆精，报谢愁无秀句成。
欲状升平在歌颂，柰何才不逮升平。
依韵和浙宪任度支
作者：邵雍
朝代：宋

官路寻真已得真，可堪轻负洛城春。
江湖想望三千里，休使乡朋想望频。
依韵和浙宪任度支
作者：邵雍
朝代：宋

官路寻知已得真，可堪轻负洛城春。江湖相望三千里，休使乡朋想望频。
依韵和淮南宪张司封
作者：邵雍
朝代：宋
体裁：古风

庭梧叶半黄，篱菊初受霜。向晚意不快，把酒西南望。望君不见君，但见鸿南翔。正欲思寄书，自成书数行。
依韵和王不疑少卿招饮
作者：邵雍
朝代：宋

经难忆浮丘，吾乡足胜游。
风前惊白发，雨后喜新秋。
仕官情虽薄，登临兴未休。
人间浪忧事，都不到心头。
依韵和王不疑少卿招饮
作者：邵雍
朝代：宋

经难忆浮丘，吾乡足胜游。风前惊白发，雨后喜新秋。仕宦情虽薄，登临兴未休。人间浪忧事，都不到心头。
依韵和王不疑少卿招饮
作者：邵雍
朝代：宋

经难忆浮丘，吾乡足胜游。
风前惊白髮，雨后喜新秋。
仕官情虽薄，登临兴未休。
人间浪忧事，都不到心头。
依韵和王不疑少卿见赠
作者：邵雍
朝代：宋

不把忧愁累物华，光阴过眼疾如车。
以平为乐忝知分，待足求安恐未涯。
食罢有时寻蕙圃，睡余无事访僧家。
天津风月胜他处，长是思君共煮茶。
依韵和王不疑少卿见赠
作者：邵雍
朝代：宋

不把忧愁累物华，光阴过眼疾如车。以平为乐忝知分，待足求安恐未涯。食罢有时寻蕙圃，睡馀无事访僧家。天津风月胜他处，长是思君共煮茶。
依韵和王安之判监少卿
作者：邵雍
朝代：宋

人行一善已为优，何况夫君百行修。曩日慈闱贪眷恋，多年官路不追求。官才少列辜清德，职异上庠尊白头。洛社逾时阻相见，许多欢意却还休。
依韵和王安之判监少卿
作者：邵雍
朝代：宋

人行一善已为优，何况夫君百行修。
曩日慈闱贪眷恋，多年官路不追求。
官纔少列辜清德，职异上庠尊白头。
洛社逾时阻相见，许多欢意却还休。
依韵和王安之卿六老诗仍见率成七
作者：邵雍
朝代：宋

六老皤然鬓似霜，纵心年至又非狂。
园池共避何妨胜，樽俎相欢未始忙。
杖履烂游千载运，衣巾浓惹万花香。
过从见率添成七，况复秋来亦渐凉。